BROJ NOVOROĐENIH I UMRLIH: Za osam meseci Srbija izgubila grad od 42.000 stanovnika! – Kruševac PRESS\nU periodu januar – avgust 2021. godine broj umrlih u Srbiji nadmašio je broj novorođenih za više od 42.000!\nU Republici Srbiji, u periodu januar-avgust 2021. godine, broj živorođenih je iznosio 39.965. U odnosu na isti period prethodne godine, kada je broj živorođenih iznosio 40.559, beleži se pad od 594 odnosno za 1,5%.\nBroj umrlih u Republici Srbiji u periodu januar-avgust 2021. godine iznosio je 82.681 i, u odnosu na isti period prethodne godine, kada je broj umrlih bio 70.322, beleži se rast od 12.359 ili za 17,6%.


Vladimir Mitić: Evropska unija posle Bregzita | Magazin Restart\nVladimir Mitić: Evropska unija posle Bregzita\nBritanski birači su se na jučerašnjem referendumu većinski izjasnili za izlazak zemlje iz Evropske unije. Ovakav ishod glasanja će se nesporno odraziti na unutrašnje prilike u ovoj državi. Tačnije, moguća je secesija Škotske i Severne Irske. Odvajanje prve, je međutim komplikovanija stvar. Prvenstveno, zbog balističkih raketa s nuklearnim bojevim glavama Trident, čije izmeštanje iz Škotske nije realno, jer je pitanje, gde bi bile smeštene.\nDrugo, izvesno je da bi Škotska bila nezavisna samo formalno, odnosno i dalje bi bila članica Komonvelta. S tim u vezi, moguće je zaključiti da je želja škotske vlasti da vrati zemlju u okvire EU nerealna, budući da je škotska privreda u mnogim aspektima slična norveškoj, te bi stoga ova zemlja bila prinuđena na održavanje ekonomskih veza sa ostatkom Britanije.\nS druge strane, eventualno izdvajanje Severne Irske iz sastava Britanije bi imalo drugačiji epilog – ova teritorija bi postala sastavni deo Republike Irske, i tako ostala deo EU. S obzirom na ne tako davna dešavanja u Severnoj Irskoj, ali i sa stanovišta Britanije, ovakvo rešenje problema je jednostavnije od održavanja prisustva na ovom delu ostrva. Izuzev odlaska Severne Irske, dakle, u Britaniji neće doći do značajnih promena.\nKad je u pitanju Evropska unija, na mestu je tvrdnja da je situacija upravo suprotna. Severne članice (Irska, Švedska i Finska) bi usled specifičnog geografskog položaja verovatno zauzele neutralan stav prema kontinentalnoj politici. I pojedine južne članice unije (Italija i Malta) bi pod određenim uslovima – ako dođe do novog (jačeg) talasa migranata iz severne Afrike, koji bi prema EU išao upravo preko tih zemalja – mogle da se odluče na isti potez kao i Britanija, sa neizvesnim ishodom. Valja istaći i položaj Grčke, koja će verovatno biti primorana da po isteku tekućeg aranžmana sa MMF-om napusti evrozonu, a samim tim i EU, iz koje bi najverovatnije istovremeno izašao i Kipar.\nOstavimo hipotetički scenario razvoja situacije po strani. Posle odlaska Britanije, izvesno je da su neophodne reforme funkcionisanja institucija EU. Ipak, neizbežan konačni ishod reformi – ukoliko za cilj imaju poboljšanje funkcionisanja EU – je povratak na stanje pre usvajanja Lisabonskog sporazuma, odnosno ponovno jačanje uloge država članica u procesu odlučivanja unutar EU.\nOvaj scenario, koji bi neminovno doveo do raspada EU, ipak nije toliko realan. Umesto toga, verovatnije je da će doći do stvaranja neformalnih međudržavnih blokova, kao što je na primer Višegradska grupa, organizacija postkomunističkih zemalja srednje Evrope. S tim u vezi, moguće je izvući zaključak da se u okviru – i granicama – EU rađa treća sila, Poljska.\nPored toga što se radi o najvećoj i najznačajnijoj zemlji Višegradske grupe, ali i vodećoj zemlji na baltičkim obalama EU, težinu Poljske u kontinentalnoj politici uvećava i činjenica da je aktuelni predsednik Evropskog saveta Donald Tusk, bivši poljski premijer, što nesporno može da doprinese učvršćivanju poljske pozicije u uniji.\nU ovom kontekstu je moguće otvoriti još jedno važno pitanje, kakva će biti uloga Britanije u novom kontinentalnom poretku, budući da je nesporno da će i dalje biti aktivna u evropskoj politici.\nŠtaviše, moguća je britansko-poljska saradnja u kontinentalnim pitanjima, usmerena na slabljenje dominantnog položaja Nemačke, odnosno eventualne nemačko-francuske koalicije. Bez obzira na unutrašnja dešavanja u uniji, posle odlaska Britanije je moguće očekivati konsenzus članica EU oko pitanja proširivanja unije, tačnije privremeni moratorijum na prijem novih država u članstvo.\nS obzirom na to, zapanjuje čvrsto opredeljenje aktuelnog političkog rukovodstva Srbije za nastavak evropskih integracija. Stoga, krajnje je vreme za prekid sprovođenja ove pogubne politike, koja je sasvim suprotna od osnovnih nacionalnih interesa, prvenstveno zato što podrazumeva promenu ustavnog poretka zemlje.\nZato, kao jedno od mogućih rešenja, neophodno je raspisivanje referenduma o članstvu Srbije u EU, usled koga bi došlo do ponovnog definisanja strateških nacionalnih interesa. Takođe, preko je potrebna temeljna revizija državne politike, odnosno usklađivanje političkih ciljeva proizašlih iz strateških nacionalnih interesa, sa ciljevima stvarnih i potencijalnih partnera u regionu, ali i na kontinentalnom i globalnom nivou.


STEVANOVIĆ: ČEKAMO ODLUKU GLAVNOG ODBORA DNS-a – Slobomir – Internet, Radio i TV stanica ; najnovije vijesti iz BiH i regiona\n2:23 , понедељак , 25 март 2019\nPočetna / REPUBLIKA SRPSKA / STEVANOVIĆ: ČEKAMO ODLUKU GLAVNOG ODBORA DNS-a\n21. новембра 2018.\tREPUBLIKA SRPSKA, VIJESTI Ostavite komentar 126 Pregledi\nPoslanik u Narodnoj skupštini Republike Srpske Spomenka Stevanović, koju je zajedno sa još troje poslanika Predsjedništvo DNS-a isključilo iz članstva, izrazila je nadu da će Glavni odbor stranke usvojiti njihove žalbe i da će ostati u DNS-u, a, ukoliko se to ne desi, najvjerovatnije će formirati novi klub poslanika.\n„U ovom momentu smo svi fokusirani na Glavni odbor na kojem ćemo učiniti sve da sačuvamo stranku. Ukoliko se to ne desi, u dogledno vrijeme ćemo krenuti u formiranje nove političke organizacije“, rekla je Stevanovićeva sinoć za ATV.\nOna je navela da će iskoristiti pravo žalbe na odluku Predsjedništva DNS-a.\nStevanovićeva je rekla da je bila neprijatna i mučna atmosfera na jučerašnjoj sjednici Predsjedništva DNS-a na kojoj su, osim nje, isključeni i Spomenko Stojanović, Nedeljko Čubrilović, Damir Ćopić i Milan Dakić.\n„Bilo mi je veoma teško, da mene i ove ljude isključuju oni koji su u stranku došli prije tri, šest ili dvanaest mjeseci iako smo mi u članstvu od osnivanja, odnosno 1997. godine“, rekla je Stevanovićeva.\nOna kaže da nikome nije jasno zbog čega je iz stranke isključen predsjednik Regionalnog odbora DNS-a Banjaluka Damir Ćopić, te da za tu odluku čak nije ni bilo obrazloženja.\n„Za ostale je obrazloženje o isključenju bilo dešavanje na konstitutivnoj sjednici Narodne skupštine Srpske. Kada je riječ o mom isključenju ono je obrazloženo time da sam u posljednjih nekoliko dana izlazila u javnost sa saopštenjima koja su, prema njihovom mišljenju, nanijela štetu DNS-u“, pojasnila je Stevanovićeva.\nOna je navela da je od dana završetka opštih izbora DNS imao samo dvije sjednice Predsjedništva i jedan predsjednički kolegijum.\n„Predsjednik DNS-a Marko Pavić je neposredno poslije izbora krenuo sa smjenom našeg kadra i na to se nije oglašavao i nije sazivao sjednice organa stranke, tako da smo mi potpredsjednici i članovi Predsjedništva bili odsječeni od svih mogućih informacija“, kaže Stevanovićeva.\nPrema njenim riječima, kada je Pavić predložio smjenu zamjenika predsjednika DNS-a Nedeljka Čubrilovića u obrazloženju je navedeno da je učestvovao u smjenama kadra DNS-a iz javnih preduzeća i ustanova, kao i da je učestvovao u imenovanju novih ljudi na te funkcije, a kasnije je rečeno da je Pavić izgubio povjerenje u Čubrilovića kao svog prvog saradnika.\nGovoreći o tome da su pojedinci iz DNS-a u predizbornoj kampanji radili na štetu koalicije /DNS-SNSD-SP/, Stevanovićeva je navela da je to „sigurno radio Milan Radović“, dodajući da je na zajedničkom sastanku predstavnika koalicije to dokumentovala i objasnila potpredsjednik SNSD-a Željka Cvijanović.\nOna kaže da je tada Cvijanovićeva, osim Radovića, navela još dva imena ljudi iz DNS-a koji su radili za njenog protivkandidata na izborima za predsjednika Srpske – predsjednika SDS-a Vukotu Govedaricu, „zajedno sa grupom iz SNSD-a i SDS-a“.\nStevanovićeva je rekla da se zalagala za prijem novih članova, ističući da je istovremeno bila „protiv prijema određenih ljudi na velika vrata“, u prvom redu ljudi koji su došli u DNS iz drugih stranaka.\nOna je naglasila da je stanje u DNS-u teško, da postoje dvije struje, jedna za očuvanje principa za koje se DNS godinama zalagao i borio, i druga koja je za „tajkunizaciju stranke“.\nKada je riječ o učešću DNS-a u vlasti Republike Srpske, Stevanovićeva smatra da će lider SNSD-a Milorad Dodik sačekati rasplet situacije u DNS-u i izrazila uvjerenje da on vjeruje ljudima iz DNS-a koji su na prethodnim oktobarskim izborima podržali zajedničke koalicione kandidate.\nPrethodni DANAS ARANĐELOVDAN\nSljedeći DANAS PROMJENLJIVO OBLAČNO, PONEGDJE KIŠA


Ministar vanjskih poslova Bosne i Hercegovine Igor Crnadak sastao se sa predsjednikom Evropskog parlamenta Antoniom Tajanijem\nMinistar vanjskih poslova Bosne i Hercegovine Igor Crnadak se 26. aprila 2017. godine u Briselu sastao sa predsjednikom Evropskog parlamenta Antoniom Tajanijem.\nMinistar Crnadak i predsjednik EP Tajani su razgovarali o procesu evropskih integracija BiH i regiona, aktuelnoj političkoj situaciji u BiH i drugim temama značajnim za odnose BiH i Evropske unije.\nTokom razgovora, ministar Crnadak je posebno istakao da evropska budućnost BiH ima najveći mogući konsenzus i u Republici Srpskoj i u Federaciji BiH, kao i kod sva tri konstitutivna naroda, te da predstavlja jednu od rijetkih tema oko koje su svi u BiH saglasni. Ministar je izrazio očekivanje da će popunjavanje Upitnika Evropske komisije biti završeno u prvoj polovini godine, te da će biti stvoreni uvjeti da se BiH odobri kandidatski status do kraja 2017. godine.\nMinistar Crnadak i predsjednik EP Tajani su se saglasili da je stabilnost regiona Balkana od ogromnog značaja za cijelu Evropu i da je neophodna intenzivna saradnja, posebno u oblastima kao što su borba protiv terorizma, migrantska kriza, organizovani kriminal i sl.\nTokom razgovora, predsjednik Tajani je potvrdio snažnu podršku Evropskog parlamenta i drugih institucija EU evropskom putu BiH, te izrazio posebno interesovanje za stanje u oblasti medija, slobode govora i borbe protiv korupcije.\nTokom sastanka je dogovoreno da će predsjednik EP Antonio Tajani, na poziv ministra Crnatka, tokom ljeta posjetiti BiH.


Neradna nedjelja: Može doći do pada prometa, ali neće biti otkaza – Bankar.me\nNeradna nedjelja: Može doći do pada prometa, ali neće biti otkaza\nMarch 13, 2019 Članci, CRNA GORA, SVE VIJESTI, TRGOVINA Leave a comment\nUvođenje neradne nedjelje u trgovini može inicijalno dovesti do određenog pada prometa u kraćem periodu, ocijenili su iz kompanije “Domaća trgovina“. U ovom trgovačkom lancu, u okviru kojeg posluju Aroma marketi i Konto diskonti, zbog neradne nedjelje očekuju smanjenje određenih operativnih troškova, jer će prodajni objekti raditi jedan dan manje u sedmici. Poručili su da zbog uvođenja neradne nedjelje neće otpuštati radnike.\n– Iz našeg iskustva možemo da kažemo da je navika potrošača da velike kupovine obavljaju vikendom. U tom kontekstu inicijalno se može očekivati određeni pad prometa, ali samo za kraći vremenski period. Vjerujemo da potrošači podržavaju ovaj koncept organizacije radnog vremena, tako da će i svoje potrebe za kupovinom prilagoditi novim uslovima – kazali su Pobjedi iz ovog trgovačkog lanca i dodali da izmjenama očekuju i smanjenje operativnih troškova, jer će prodavnice umjesto sedam, raditi šest dana sedmično.\nVlada je prošle sedmice usvojila prijedlog izmjena zakona o unutrašnjoj trgovini, kojim se uvodi neradna nedjelja i zabranjuje rad praznicima.\nPobjeda od Ministarstva ekonomije pet dana nije uspjela da dobije odgovore na pitanja na koje će se sve prodajne objekte odnositi predloženo zakonsko rješenje i ko će biti izuzet. Ni juče nijesu uspjeli da dobiju odgovore od njih jer su se pripremali za nastup na jednoj ovdašnjoj TV, pa su redakciji Pobjede proslijedili prijedlog zakona u kojem se navodi da će oni za 60 dana od usvajanja tog propisa donijeti pravilnik kojim će definisati objekte na koje se zabrana neće odnositi.\nPredstavnici ,,Domaće trgovine“ naveli su da će tek kada sagledaju prijedloge zakona i pravilnika, moći da daju sveobuhvatnu ocjenu.\n– Na osnovu informacija kojima trenutno raspolažemo, ne možemo dati konačan stav, ali smo saglasni da treba da postoji balans između privatnog života i poslovnih obaveza. Shodno tome, podržavamo odluku Vlade i nadležnih institucija da se poboljša položaj radnika – rekli su iz ,,Domaće trgovine“ i dodali da poštuju sve propise o pravima radnika, što se odnosi i na slobodne dane.\n– Svi naši zaposleni imaju zagarantovan slobodan dan sedmično, a u ,,Domaćoj trgovini“, zbog uvođenja neradne nedjelje, neće doći do otpuštanja, jer širimo prodajnu mrežu i imamo konstantnu potrebu za novim radnicima – poručili su iz ove kompanije i dodali da ih je sa inicijativom da se izmijene određeni segmenti zakona upoznala Privredna komora.\n– Otvara se pitanje kako će se regulisati rad tržnih centara, kao i naših objekata koji imaju dvadeset četvoročasovno radno vrijeme, te rad prodajnih objekata tokom ljetnje i zimske turističke sezone – izjavili su predstavnici ovog trgovačkog lanca, koji smatraju da tokom turističke sezone trgovine treba da rade i nedjeljom radi upotpunjavanja turističke ponude, jer je to, kako kažu, potreba tržišta.\nPOJMOVINeradna nedjelja Radno vrijeme\nPrevious Od koncesija za luke i marine 2,62 miliona\nSljedeći Odbijena milionska potraživanja Atlas Grupe\nEvropski sud pravde: Mora se znati tačno vrijeme rada svakog radnika\nImamo najdužu radnu sedmicu u regionu, treću u Evropi


Gde ćemo sve moći da vidimo Firefox OS? - IT magazin\nMozilla je svoj Firefox OS bazirala na tehnologijama sličnim onima koje se mogu naći na Firefox web browseru, zasnovanom na softveru otvorenog koda.\nCela ideja oko Firefox OS se svodi na to da on bude lak za korićenje bilo kome ko uspe da kreira eksterne aplikacije preko web alatki, kao što je HTML5. Strateški, Firefox OS je prvo bio promovisan kao operativni sistem za smartfone i tablete, ali budućnost platforme bi mogla doneti i njeno korišćenje na nosivim uređajima.\nPostoje naznake da Mozilla trenutno radi na načinu da Firefox OS donese na pametne satove, pametne naočare i druge uređaje koje će korisnik nositi tokom dana.\nOčigledno je da Mozilla cilja na Internet of Things (IoT), nosivu tehnologiju i slično. Za sada nije poznato kada će Firefox OS softver biti lansiran za nosive uređaje, ali kako se ove godine očekuje cvetanje ovog dela tržišta, možemo pretpostaviti da ćemo Firefox OS videti tokom nekog perioda 2015.


MasterCard i Syniverse poboljšavaju sigurnost za korisnike mobilnih uređaja MasterCard i Syniverse poboljšavaju sigurnost za korisnike mobilnih uređaja – Personal magazin\nMasterCard i Syniverse poboljšavaju sigurnost za korisnike mobilnih uređaja\nKompanije MasterCard i Syniverse su danas na Svetskom kongresu mobilnih tehnologija udružile su snage kako bi korisnicima mobilnih uređaja pružile brojne mobilne i platne usluge koje za cilj imaju da…\nKompanije MasterCard i Syniverse su danas na Svetskom kongresu mobilnih tehnologija udružile su snage kako bi korisnicima mobilnih uređaja pružile brojne mobilne i platne usluge koje za cilj imaju da im poboljšaju sigurnost kada putuju u inostranstvo.\nOve dve kompanije su trenutno u fazi testiranja odabrane usluge koja će korisnicima omogućiti da obave platne transakcije samo u slučajevima kada je njihov mobilni uređaj aktivan na određenoj geolokaciji u inostranstvu.\nOva usluga ima za cilj da pomogne korisnicima da smanje frustracije u situacijama kao što su neovlašćeno korišćenje njihovih platnih kartica ili prilikom bespotrebnog otkazivanja transakcija koje su obavili u drugoj zemlji. Takođe, finansijske institucije će imati dodatno sredstvo koje će im pomoći da donesu efikasnije odluke prilikom odobravanja ili neodobravanja transakcija svojih klijenata.\nPored toga, korisnici mobilnih uređaja takođe mogu da odaberu pripejd pakete koje mogu da kupe direktno sa svojih mobilnih telefona kada stignu u neku drugu zemlju. Oko 75 miliona korisnika mobilnih telefona putuje izvan svoje domovine svakog meseca, pa ipak 70% ljudi isključuju opciju prenosa podataka na svojim uređajima kad stignu, verovatno da bi izbegli troškove rominga.\nMobilni operateri i mobilni brendovi takođe mogu imati koristi od ove saradnje između kompanija MasterCard i Syniverse. U budućnosti, oni bi mogli da implementiraju ciljane ponude, čija važnost za korisnike bi bila povećana time što je lokacija mobilnog uređaja, npr. negde u blizini maloprodajnog objekta, poznata. Izveštaj o rezultatima istraživanja koje su za kompaniju Syniverse uradili ekonomisti iz kompanije SEEC otkrio je da tržište za operatore koji pružaju brendovima usluge na osnovu informacija, ponašanja i lokacija koje mobilni pretplatnici odaberu vredi čak 44 milijarde dolara.\nVest o ovoj saradnji predstavljena je na Svetskom kongresu mobilnih tehnologija tokom današnjeg panela „Mobilna trgovina: kupovina na jednom mestu“, u kome su učestvovali Džo Difonzo, direktor za tehnologije u kompaniji Syniverse, i Heni Fem, predsednik sektora za globalna strateška partnerstva u kompaniji MasterCard. Pored njih, u ovom panelu su učestvovali i: Rejner Dojčman, viši potpredsednik sektora za mobilne proizvode u kompaniji Deutsche Telekom, Gibu Tomas, viši potpredsednik sektora za mobilna i digitalna proizvoda u kompaniji Walmart, i Greg Bakster, predsednik sektora za mobilnu i digitalnu strategiju na globalnom nivou Citi banke.\nSa skoro dve milijarde MasterCard kartica u opticaju, najnaprednija svetska kompanija u oblasti platnih tehnologija obrađuje 65.000 transakcija svakog minuta, dok kompanija Syniverse, putem 1.000 mobilnih operatera, trenutno pokriva više od pet milijardi mobilnih uređaja na svetskom nivou.\nMasterCard i Syniverse poboljšavaju sigurnost za korisnike mobilnih uređaja was last modified: February 26th, 2014 by Redakcija\nKaspersky Lab nastavlja da plaši korisnike Androida


- Najveće priznanje u književnosti otišlo je u ruke sjajnog pisca, humaniste i čoveka koji voli Srbiju, rekao je Radojičić.\n- Bila bi nam velika čast da Handke ponovo poseti Beograd, to bi bila iskrena radost za sve naše građane koji su upoznati sa delima ovog velikog čoveka i pisca. Njegov uspeh je velika stvar za naš grad i naš narod, s obzirom da je svojim višedecenijskim radom promovisao Beograd i Srbiju. Gospodin Handke je pre četiri godine postao počasni građanin Beograda, mi ga doživljavamo kao velikog prijatelja i dočekaćemo ga punog srca kao i uvek kada je dolazio u Beograd - rekao je gradonačelnik.\n- Handke je pisac koji je uvek pokazivao hrabrost i bio dostojan svog stava, moranih principa i u tome je njegova veličina. Iako je osporavan nikada nije odustao od namere da prikaze istinu o svim nedaćama kroz koje smo mi Srbi prošli. Znamo da to nekima smeta i da se ne dopada i dužni smo da uvek osudimo takve napade - istakao je Radojičić i dodao da se nakon svega što smo prošli, moramo uvek zalagati za istinito prikazivanje istorije našeg naroda.


Zašto novi Prostorni plan nije usklađen sa EU standardima? | Energetski portal Srbije\n04.05. 2021 Srbija\nNovi Prostorni plan Srbije kosi se sa stategijom Evopske unije protiv klimatskih promena, jer potvrđuje izgradnju termoelektrana na ugalj i lignit, ocenjuju učesnici panela „I tebe se tiče: Šta donosi novi Prostorni plan?“. Dodatni problem, kako se navodi, može da bude ako EU krene sa naplatom uvozne takse Srbiji zbog prekomerne emisje ugljen-dioksida, što bi opteretilo domaću ekonomiju.\nKao jedan od glavnih ciljeva Srbije u planu se prema Pantićevim rečima navodi potpuna energtska nezavisnost, koja bi se ostvarila proširenjem energetskih kapaciteta uz korišćenje „čistog uglja“. Komentarišući te navode predstavnik BOŠ-a dodaje da nešto poput čistog uglja zapravo ne postoji.\nDa čist ugalj postoji, kako Pantić naglašava, mnoge razvijene zemlje ne bi ga izbacivale iz upotrebe, već bi pronašle ekonomično rešenje da ga koriste na ekološki prihvatljiv način.\nProfesor ekološkog prava na Pravnom fakultetu u Beogradu i član pregovaračkog tima za Poglavlje 27 za članstvo u EU, Mirjana Drenovak-Ivanović, smatra da u novom planu treba da se definiše šta je zapravo prioritet države i precizira da li je to litijum, turizam ili na primer poljoprivreda.\n„Imamo neozbiljan pristup strateškom planiranju, taj pristup se vidi i prilikom pristupa klimatskim promenama, one uopšte nisu uzete u obzir ,“ kaže Drenovak-Ivanović.\nNapominje da Srbija zbog prevelike emisije ugljen-dioksida može da pretrpi velike ekonomske posledice, naročito prilikom izvoza svoje robe u EU. Unija bi, naime, svim zemljama uvoznicima koje ne poštuju ograničenja u emisiji CO2 povećala opterećenja na uvoz robe koji je veoma važan za domaću ekonomiju.\nDrenovak-Ivanović kaže da Srbija prevelikom emisijom CO2 potpuno zanemaruje svoje strateško opredeljenje da postane članica EU do 2035. Prema trenutnim planovima, Evropa bi do tada trebalo da postane „ugljenično“ neutralan kontinent.\nPodseća da su sve do sada izgrađene mini hidro-elektrane (MHE) u Srbiji do sada proizvele svega 1 odsto struje koja nam je potrebna, kao i da je njihovom izgradnjom došlo do brojnih problema. U planu, se kako dodaje takođe govori o tome, ali se govori i o daljoj izgradnji MHE, čak i u zaštićenim područjima.\nPrema rečima Ive Marković, novi katastar za MHE se na netransparentan način potura javnosti kao „nekakav naučni spisak“. Ona ocenjuje da on zaoravo više podseća na „katalog rasprodaje prirodnih dobara“ za investitore.


Na "privremenom radu" u rijaliti programu: Kristijan Golubović\nGolubović učestvuje u višemesečnom realitiju Farma, koji se emituje na televiziji sa nacionalnom frekvencijom Pink.\nViši sud je utvrdio da su za to ispunjeni uslovi propisani Zakonom o izvršenju krivičnih sankcija, koji predvidja da se izvršenje kazne zatvora može odložiti "ukoliko je osuđeni obavezan da završi započeti posao usled čijeg neizvršenja možže nastati znatna šteta".\nIzvršenje kazne Goluboviću je ranije već dva puta odlagano na po tri meseca, zbog rođenja deteta.\nPrilikom donošenja odluke kojom je Goluboviću odloženo izvršenje kazne zatvora, Višši sud je imao u vidu priložene dokaze u predmetu, period odlaganja, kao i period predvidjen za realizaciju ugovornih obaveza koje je Golubović preuzeo.\nNaročito je imao u vidu činjenicu da apsolutna zastarelost izvršenja kazne zatvora u njegovom slučaju nastupa 2034. godine.\nZbog toga je zaključio da Prvi osnovni sud u Beogradu nije dovoljno cenio sve navedene okolnosti i dokaze prilikom donošenja prvostepene odluke, pa ju je preinačio.


Fabrici: I dva poglavlja su dobar signal\nIzvor: Radio Televizija Vojvodine, 11.Dec.2018, 12:06\nŠef delegacije Evropske unije u Srbiji Sem Fabrici ocenio je za N1 da put Srbije ka EU zavisi više od Srbije, nego od EU, kao i da su dva otvorena poglavlja dobar signal.\n"Naš stav je jasan, što više reformi Srbija sprovede, što one budu kvalitetnije, to će proces otvaranja poglavlja ići brže", rekao je Fabrici.\nOn je ocenio da otvaranje poglavlja znači da postoji napredak i to potvrđuje da postoji opredeljenje sa obe strane da se ide napred u >> Pročitaj celu vest na sajtu Radio Televizija Vojvodine << pregovorima.\nNekoliko država članica je procenilo da je napredak postignut, da je potrebno još da se radi. Procena je bila da je Srbija spremna po ta dva poglavlja, rekao je Fabrici.\nOn kaže da je postojao konsenzus svih država članica, ali da je bitno pogledati reforme koje Srbija mora da uradi po već otvorenim poglavljima i kako bi se otvorila nova.\n"Poruka je bila jasna - dva poglavlja se mogu otvoriti, nastavlja se proces", rekao je Fabrici.\nOn je istakao da bi ovo trebalo da podstakne Srbiju da brani svoju poziciju, da čini napredak u vladavini prava, dijalogu sa Prištinom.\nPrema njegovim rečima, sloboda medija je oblast u kojoj su dosledno ukazivali na to da je potrebno realizovati napredak.\n"Vlada je shvatila da je to oblast kojom se mora baviti, osnovana je radna grupa radi izrade medijske strategije. Pažljivo pratimo šta se dešava, posao nije do kraja urađen", rekao je Fabrici.\nFabrici kaže da napredak jeste zabeležen, ali da postoji potreba za implementiranjem određenog broja zakona.\n"To je proces koji traje. Što je Srbija odlučnija da sprovede reforme, to će taj proces biti brži", kaže.\nGovoreći o poziciji Zapadnog Balkana, on je rekao da misli da je visoko na listi prioriteta EU.\n"Mislim da EU pridaje veliku pažnju Zapadnom Balkanu. Nadamo se da ovaj region želi da se približi EU i mislim da imamo šta da pokažemo kao napredak i zadovoljni smo. Ovo je proces, svi moraju da veslaju u istom pravcu", naglasio je Fabrici.\nFederika Mogerini je juče rekla da su sve članice potvrdile da je dijalog način da se ide napred, kao i da "nema alternative dijalogu", podsetio je on.\n"Ovo je teška faza dijaloga, ali dijalog uvek teče. Federika Mogerini je uvek pozivala obe strane da razgovaraju kako bi pronašle kompromis", dodao je Fabrici.\nGovoreći o taksama, koje je uvela Priština, Fabrici kaže da su od prvog dana rekli da je to protiv obaveza koje su članice Cefte preuzele.\n"Pozvali smo, još uvek pozivamo na ukidanje tih taksi, tražimo stalno da se to uradi, sada je na Prištini, koja treba da ukine te mere. To je posao koji traje, nadamo se da će vlasti u Prištini poslušati naš poziv i shvatiti da te takse ugrožavaju trgovinu", naglasio je Fabrici.\nKaže da je komesar Johanes Han bio u Prištini prošle nedelje, kao i da je rekao da mere moraju biti ukinute.\n"Sada je pomalo i na dve strane, na Beogradu i Prištini, da pronađu neki dogovor u vezi sa tim. Ne bih rekao da sav pritisak treba da dođe od EU, mi pomažemo dijalog, sve strane moraju da nađu sporazum o svim pitanjima koja su na stolu", kaže Sem Fabrici.\nFabrici je ocenio i da je Srbija zauzela oprezan stav, da ima oprezan pristup.\n"Ima uravnoteženu poziciju, ne uvodi protivmere, u tom smislu pozicija Beograda je dosta mirna. Ali, iako jesu mere važne i teške, naša poruka je uvek i Beogradu i Prištini - dijalog je vaš, rukovodstvo mora da pronađe dogovor po svim pitanjima, sve što je na stolu mora da se reši", naglasio je Sem Fabrici u intervjuu za N1.\nB92: "Naš stav je jasan " reforme, pa će proces ići brže"\nFabrici: Dva otvorena poglavlja su dobar signal, sve zavisi od Srbije\nIzvor: Blic, 11.Dec.2018\nŠef delegacije EU u Srbiji Sem Fabrici pozdravio je danas otvaranje dva nova poglavlja Srbije u pregovorima sa EU i ocenio to kao "dobar signal".\n20:19: Gibraltar odbacio zahtev SAD da zaplenjeni iranski tanker ne bude...\n20:19: Vučić obećao nove puteve, kanalizaciju i bolji život gradjana...\n20:19: MEŠTANI JABUKOVCA U PANICI: Likvidator je MEĐU NAMA! Bio je i n...\n20:18: U PONOĆ OBAVEZNO POGLEDAJTE U NEBO! Večeras se otvaraju "Božja...\n20:17: Zašto ekscentrični milijarder želi da baci NUKLEARNE BOMBE na ...\n20:17: POSLE PLASMANA NA OLIMPIJSKE IGRE: Ivana OTKRILA čega se najvi...\n20:17: Jokić se vratio iz Atine u Beograd\n20:16: PLENKOVIĆ O RASISTIČKIM STAVOVIMA HRVATSKE SEKRETARKE: Ako joj ...\n11.Dec.2018: Radio Televizija Vojvodine


"Ne da(vi)mo Beograd": Spalionica u Vinči koštaće najmanje milijardu evra\nDeponija u Vinči / Foto: FoNet, Zoran Mrđa\n“Ne da(vi)mo Beograd”: Spalionica u Vinči koštaće najmanje milijardu evra\nAnaliza ugovora o izgradnji spalionice na deponiji u Vinči pokazala je da će privatni investitor od grada u narednih 30 godina dobiti najmanje milijardu i 150 miliona evra, saopštila je juče Inicijativa “Ne da(vi)mo Beograd”.\nKako se ističe, iako će investitor francusko-japanski konzorcijum “Suez Environemental” uložiti 300 miliona evra, ugovor će doneti “ogromne finansijske obaveze koje će se katastrofalno odraziti na budžet grada i komunalne troškove građana”. Ugovorom za javno-privatno partnerstvo grada Beograda za pružanje usluga tretmana i odlaganja komunalnog otpada sa privatnim investitorom koji je potpisan 29. septembra, grad se obavezao da u narednih 30 godina investitoru isplaćuje više od 38 miliona evra godišnje, što je u zbiru oko milijardu i 150 miliona evra. Dodaje se da je to minimalni iznos, jer nisu uračunati svi prateći infrastrukturni troškovi, kao ni oni koji uključuju povlašćen položaj u proizvodnji energije. “Ova ogromna ulaganja koja grad izvodi imaju za rezultat srazmerno veliku zaradu privatnog investitora, a štetu po javne finansije, ostavljaju gradski budžet sa enormnim direktnim i skrivenim troškovima, a građane sa cenom tretmana otpada i najmanje četiri puta većom cenom usluga”, saopštila je Inicijativa. Naglašava se i da se očekuje povećanje računa građana za četiri do pet puta za odvoženje smeća, kao i ukidanje mogućnosti otvaranja radnih mesta u “zelenoj ekonomiji”. Pored finansijskog dela, analiza je navela i pravno-proceduralne probleme. Navodi se da ugovoru nedostaju određeni delovi, kao i to da se gradsko pravobranilaštvo nije bavilo analizom Ugovora, jer po njihovom tumačenju prevod ugovora nije u duhu srpskog jezika i nema pečat sudskog tumača.\nPodsetimo, krajem septembra, tri meseca od poslednjeg požara na gradskoj deponiji Vinča, odbornici Skupštine Beograda dali su saglasnost na konačni nacrt Ugovora, kojim se omogućava, kako je najavljeno, konačno rešavanje problema najveće deponije na teritoriji grada. Filip Abramović iz Direkcije za upravljanje otpadom rekao je tada da realizacija partnerstva donosi novi i moderan sistem upravljanja i deponovanja otpada, kao i novi vid zaštite životne sredine i korišćenje otpada kao resursa. On je kazao da će se iz otpada proizvoditi električna i toplotna energiju, koja će biti iskorišćena i za grejanje Beograđana. Inače, deponija Vinča stara je 40 godina, prostire se na 68 hektara, što je kao jedan i po Kalemegdan, a visina otpada iznosi 40 metara ili pola “Beograđanke”.\nŠabić: Smišljen pokušaj da se destabilizuje institucija Poverenika“Zemlje koje žele u EU - da ne balansiraju između dve strane”


Završena posjeta ruske delegacije našem gradu - Citaj Filter\nZavršena posjeta ruske delegacije našem gradu\nPredsjednik Skupštine grada Istočno Sarajevo Miroslav Lučić i zamjenik gradonačelnika ruskog grada Kolomona Pavel Rodin danas su u Istočnom Novom Sarajevu položili vijenac kod spomenika ruskom dipolomati Vitaliju Čurkinu.\nRodin je zahvalio srpskom narodu i Istočnom Sarajevu za ukazano poštovanje jednom od, kako je naveo, najboljih ruskih diplomata.\nPrema njegovim riječima, brojni ruski i srpski političari i diplomate su, u periodu kada zapadni mediji pokušavaju da falsifikuju istoriju ova dva naroda, morali da stoje na braniku istorije i pobjede, a jedan od tih je bio i Čurkin.\n“Zahvaljujemo našoj braći Srbima i ovom gradu što su nam omogućili da danas stojimo kod ovog spomenika i odamo počast jednom od najboljih ruskih diplomata – Vitaliju Ivanoviču Čurkinu”, naglasio je Rodin.\nRodin je zahvalio i gradonačelniku Istočnog Sarajeva Nenadu Vukoviću za ukazano gostoprimstvo, te izrazio uvjerenje da će uspostavljena saradnja biti plodonosna i korisna za oba grada.\nLučić je poručio da srpski narod nikada ne smije zaboraviti diplomatu koji je u Savjetu bezbjednosti UN izgovorio čuveno “NE” o rezoluciji o Srebrenici.\nOn je naveo da je jutros za rusku delegaciju upriličen obilazak srpskih svetinja u Sarajevu, gdje su ih upoznali sa problemom oduzete imovine Srpske pravoslavne crkve /SPC/ u tom gradu.\n“Ruska Federacija je veliki saveznik Republike Srpske i smatramo da na ovakav način treba da se upoznaju, a potom nam i pomognu u borbi da srpska zemlja i imovina SPC što prije budu vraćene pravom vlasniku i da napokon budemo jednaki sa ostalim konfesijama u Sarajevu i BiH”, zaključio je Lučić.\nDanašnjim polaganjem cvijeća kod spomenika Čurkinu završava se trodnevna posjeta delegacije grada Kolomne, koja je počela u četvrtak, 27. februara.\nPrethodna Aco Stanišić v.d. direktora “Elektrodistribucije” Pale\nSledeća PALE: Sutra litija i moleban za spas svetinja u Crnoj Gori


Lezbijke - Blic Online\nDIVLJAČKI NAPAD U AUTOBUSU Tinejdžeri huligani terali lezbijke da se ljube, a onda ih KRVNIČKI PRETUKLI (FOTO)\nBritanska policija je uhapsila petoro tinejdžera osumnjičene za napad na dve žene u autobusu u Londonu.\nPobednica "Zadruge 1" i pevačica u usponu Kristina Kija Kockar bez zadrške dala je odgovore na škakljiva pitanja, a o nekim stvarima je prvi put progovorila javno.\nGlumice Jovana Stojiljković i Jelena Galović ponovo su se poljubile u seriji "Jutro će promeniti sve", u poslednjoj epizodi koja je emitovana juče. Jovana tumači glavnu junakinju Anđelu, koja je na velikoj životnoj prekretnici i preispituje sve moguće životne odluke, pa i tu da li joj se dopadaju muškarci ili žene.\nDok su gejeve PROGANJALI, lezbejke su ignorisali i tako su nastale ove stare fotografije koje slave LJUBAV DVE ŽENE (FOTO)\nDok su muškarci homoseksualne orjentacije do skora bili proganjani i oštro kažnjavani zbog svojih sklonosti, žene su uglavnom bile ignorisane.\n"Udala sam se za muškarca da bih zauvek ostala sa svojom devojkom"\nMlade žene u Kini izložene su velikom pritisku da se udaju. Ali, šta ako su lezbijke? Tridesetdvogodišnja Ou Sijaobai iz Pekinga otkriva za “Bi-bi-si” kako joj prividni brak omogućava da udovolji porodici i, istovremeno, sačuva slobodu.\nSVET BEZ MUŠKARACA Ovaj grad svake godine ugosti 20.000 lezbijki\nPalm Springs svake godine krajem marta postaje raj za lezbijke tokom održavanja petodnevnog festivala „Dina Šor“.\nIslamska šerijatska policija u Indonezijskoj provinciji Aceh saopštila je da dve lezbijke uhvaćene prošle nedelje u turističkom naselju neće biti optužene za krivično delo, već da su upućene na rehabilitaciju.\nMarsej: Odbila da venča lezbijke, dobila pet meseci uslovno\nMatičarka iz grada Marseja na jugu Francuske osuđena je na uslovnu zatvorsku kaznu u trajanju od pet meseci jer je odbila da venča lezbijski par, potvrđeno je danas iz kancelarije državnog tužioca.\nLUDILO U BUDVI Saznao da ga devojka prevarila sa prijateljicom pa ljubavne jade lečio nožem\nIncident je počeo u pekari, gde se mladić sreo sa devojkama, a nastavio na budvanskim ulicama, gde je za njima jurio s nožem.\nFrancuska dozvoljava lezbijkama da usvajaju decu\nKasacioni sud u Francuskoj odlučio je danas da lezbijski parovi mogu da usvoje dete svog partnera, koje je rođeno veštačkom oplodnjom ili drugim metodom asistirane reprodukcije u zemlji i u inostranstvu.\nVenčanje najstarijeg i najdugovečnijeg lezbijskog para\nVivjen Bojek i Alis "Noni" Djubs, obe stare 90 godina, venčale su se u subotu u Davenportu, u američkoj državi Ajova, nakon više od 70 godina zajedničkog života.\nKako Kinezi „leče“ homoseksualnost: Gej misli isteruju strujom\nDžu Džengju iz Urbanog psihijatrijskog centra za konsultacije tvrdi da je specijalnom terapijom „preobratio“ gejeve i lezbijke i naveo ih da zavole suprotni pol.\nPretio devojkama jer su se ljubile u centru Novog Sada\nStariji muškarac pretio je dvema devojkama u centru Novog Sada zato što su se ljubile.\nGroblje za lezbijke u Berlinu\nU Berlinu će sutra biti otvoreno groblje za lezbijke, najavio je danas list Berliner Cajtung.\nPrvo gej venčanje u Kadetskoj kapeli na Vest Pointu\nU Kadetskoj kapeli na američkoj vojnoj akademiji Vest Point, juče su prvi put venčane osobe istog pola.\nDve lezbijke u Njujorku uložile žalbu zbog diskriminacije\nDve žene u američkoj saveznoj državi Njujork podnele su žalbu zbog diskriminacija pošto im na jednom turističkom poljoprivrednom dobru nije odobreno da održe venčanje.\nPogledajte: Venčale se dve devojke u centru Beograda\nOrganizatori Prajda u Beogradu napravili su performans u Knez Mihailovoj ulici u Beogradu u kojem su se venčale dve žene.


Obrativši se simpatizerima, članovima stranke i okupljenima, Izetbegović je naglasio da je interes Stranke jaka i stabilna država Bosna i Hercegovina. Podsjetio je na činjenicu da SDA ima kadrove koji mogu da ispune planove zacrtane u zajedničkim institucijama, a to su prije svega razvoj industrije, poboljšanje kvaliteta školstva, zdravstvenog sektora i svih drugih oblasti života. Obećao je da će se Stranka i njeni kandidati na svim nivoima vlasti truditi da se poboljša standard radnika, a pred brojnim rudarima u Banovićima odao je počast njihovim kolegama stradalim u zeničkoj jami Raspotočje. Također je obećao zalaganje za investicije u rudnike širom zemlje i podršku izgradnji termoblokova, naročito termoelektrane u Banovićima za koju je kazao da će biti najmodernija elektrana u BiH.\nOptimističan govor pred građanima Banovića, stranačkim kolegama i gostima održao je osnivač SDA Banovića, kandidat za Predstavnički dom Parlamentarne skupštine FBiH – izborna jednica 4, predsjednik Općinskog odbora SDA Banovići Mirsad Kukić. Podsjetio je na period organizovanja odbrane Bosne i Hercegovine, na vrijeme u kojemu je politiku Stranke vodio Alija Izetbegović, na potpisivanje Dejtonskog sporazuma i anekse koji još nisu ispunjeni. Pozvao je glasače da na izborima ne daju povjerenje kandidatima koji pripadaju, kako je kazao, privatnim političkim partijama, čije partije nose lična imena osnivača, a niti za kandidate koji imaju praksu zloupotrebljavati medije.\n“SDA će stvarati pravnu, demokratsku, politički stabilnu i efikasnu državu na tri nivoa vlasti, što je moguće postići reformom postojećeg Ustava. SDA će omogućiti ekonomski oporavak, razvoj i zapošljavanje, privući strani kapital, aktivirati domaće resurse kako ne bi bila ovisna o stranim resursima, zaštiti domaću proizvodnju, izgrađivati infrastrukturne objekte, napraviti reforme u sudstvu, zdravstvu, školstvu i omogućiti bolju socijalnu zaštitu“, poručio je Kukić.\nPozvao je sugrađane i glasače širom BiH da glasaju za Bakira Izetbegovića, jednog od 10 kandidata za člana Predsjedništva BiH, koji je, prema Kukićevim riječima stvarao preduslove za provođenje izborne platforme SDA i zaustavio mnoge antidržavne projekte. Prikazan je i dokumentarni film o razvoju SDA na državnom nivou, njenom značaju i ulozi u odbrani Države od agresije sa porukama osnivača i prvog predsjednika Predsjedništva BiH Alije Izetbegovića.\nAktuelnom predsjedavajućem Predsjedništva BiH i ponovnom kandidatu ove stranke za bošnjačkog člana Predsjedništva BiH na svečanosti je uručeno priznanje Počasni građanin Banovića, koje mu je u ime Općine predao načelnik Midhat Husić, dva dana nakon Dana općine Banovići kada mu je simbolično dodjeljeno.\nIz Banovića 5 kandidata za Skupštinu Tuzlanskog kantona\nOsim Kukića na skupu u Banovićima predstavili su se Amir Fazlić, nosilac liste za Zastupnički dom Parlamentarne skupštine BiH, Muhamed Ibrahimović, nosilac liste za Predstavnički dom Parlamenta FBiH – izborna jedinica 2, zatimTarik Arapčić, nosilac liste za Predstavnički dom Parlamenta FBiH – izborna jedinica 3, te Senad Alić, nosilac liste za Skupštinu TK. Na glasanje je pozvao i Ramiz Salkić, kandidat za predsjednika, odnosno podpredsjednika Republike Srpske.\nZa Skupštinu TK, od ukupno 38 kandidata na listi, njih 5 je iz Banovića. Na rednom broju 17 liste se nalazi Rasim Dostović, na broju 28 Azra Kahrimanović, na 32 Mirsad Bećić, 18 je Jasmina Lugavić i na broju 12 Mustafa Abdulahović.\nZa Zastupnički dom Parlamentarne skupštine BiH SDA Banovići je kandidovala Safera Demirovića, doktora tehničkih nauka, a za Predstavnički dom Parlamenta FBiH, izborna jedinica 4 Mirsada Kukića, doktora tehničkih nauka i Elzinu Pirić, diplomiranu kriminalisticu.\nSvi kandidati predstavljeni na Centralnom predizbornom skupu u Banovićima poslali su zajedničku poruku glasačima dajedino sa jakom SDA može biti jaka i BiH.


Otpad pronađen u Obrenovcu toksičan i kancerogen | NSU\nNaslovna Srbija Otpad pronađen u Obrenovcu toksičan i kancerogen\nOtpad koji je nedavno otkriven u Vukićevici, kod Obrenovca, toksičan je i kancerogen, a ovo, prema navodima, nije jedini slučaj odlaganja opasnog otpada u Srbiji.\nMinistar zaštite životne sredine u Vladi Republike Srbije Goran Trivan je, prilikom obilaska iskopine na privatnoj parceli Zorana Markovića, koji je uhapšen zbog odlaganja opasnog otpada, rekao da se trovanje zemljišta, vode i građana na ovakav način mora odmah zaustaviti.\nOn je objasnio da je na toj parceli pronađen otpad koji je izuzetno toksičan, dodajući da građani nemaju razlog za paniku, već da su imali prava da budu obavešteni o svemu.\nMinistar je naveo da su uzorci vode na ispitivanju, a da će rezultati biti gotovi za dve nedelje, i poručio korisnicima lokalnih bunara da za to vreme ne koriste bunarsku vodu za piće.\n“Dužni smo da obavestimo javnost da su bunari zagađeni, a da li je to tako ili nije znaćemo kada analize budu gotove. Obavestićemo predsednika opštine i građane kakva je situacija i u skladu sa tim preduzimati sve mere koje su u skladu sa zakonom”, objasnio je Trivan.\nUpitan kakva je svrha Bezbednosno-informativne agencije (BIA) u procesu istrage, Trivan je rekao da je uloga BIA zbog resursa kojima raspolaže za ovu vrstu delatnosti najvažnija.\nPošto je istraga u toku nećemo dobiti odgovore na sva pitanja, rekao je Trivan i dodao da uskoro očekuje da dobije odgovore na pitanja odakle je taj otpad, gde je generisan, kojim je putem stigao i da li su ljudi koji su to prodavali znali šta se sa tim dešava.\nIlija Brčeski, saradnik instituta MOL, jedne od institucija koja je radila ekspertize na ovom slučaju, istakao je da se radi o toksičnim i kancerogenim supstancama – benzen i jedna vrsta hloralnih rastvarača.\nBrčeski je objasnio da su njihove koncentracije u podzemnim vodama limitirane zakonom koje se mere u miligramima, i podsetio na to da je u ovom slučaju reč o tonama.\nOn je rekao da je poreklo opasnog otpada industrijsko, te da bi se, da nije otkriven, razlagao u zemlji decenijama.\nTužilac Osnovnog javnog tužilaštva u Obrenovcu Danijela Sinđelić napomenula je da je tužilaštvo hitno reagovalo nakon dobijanja informacije o odlaganju velike količine opasnog otpada na privatnoj parceli.\nSinđelić je ukazala na to da je sproveden složen uviđaj, koji je trajao tri dana, a u koji su bili uključeni predstavnici osam institucija, kada je pronađena količina otpada od 25 tona.


GUŽVE NA GRANIČNIM PRELAZIMA: Putnička vozila na Preševu čekaju pola sata, dok na Batrovcima i do sat vremena! | Happy BSC portal\nKraj prvog dana vikenda za sada donosi umeren intenzitet saobraćaja na gotovo svim putnim pravcima u našoj zemlji, navdi automoto savez Srbije u izveštaju o stanju na putevima u zemlji.\nProhodnost puteva je dobra i nema vanrednih zastoja i prekida, međutim i pored dobrih uslova za vožnju AMS S savetuje vozačima da voze pažljivije, poštuju saobraćajnu signalizaciju i ne ulaze u rizična preticanja, naročito u zonama gde se izvode radovi i gde je saobraćaj izmenjen.\nAMS S u izveštaju navodi da su produženi radovi na rehabilitaciji deonice Golo Brdo-HE Ðerdap jedan i to do 15. oktobra i obavljaće se od 7 do 17 časova, a zbog čega će se saobraćaj odvijati jednom trakom uz naizmenično propuštanje vozila.\nDo 22. oktobra u periodu od 7 do 17 časova izvodiće se radovi na sanaciji kolovoza na deonici Aranđelovac - Donja Šatornja.\nTokom izvođenja radova, saobraćaj se odvija naizmeničnim propuštanjem vozila.\nDo 15. novembra biće izmenjen režim saobraćaja na deonici Gojna Gora - Čačak (Ljubić) zbog radova na izgradnji trajne devijacije i nadvožnjaka na trasi državnog puta na ukrštanju sa trasom auto-puta Preljina - Požega.\nTokom izvođenja radova saobraćaj na deonici Gojna Gora - Čačak (Ljubić) biće preusmeren na lokalni put.\nDo 30. oktobra izvodiće se radovi na rekonstrukciji mosta preko reke Lugomir, na deonici petlja Jagodina-petlja Ćuprija, a u zoni radova saobraćaj se odvija dvosmerno samo desnom kolovoznom trakom smera Beograd-Niš.\nPROČITAJTE JOŠ: EKSKLUZIVNO U "IZA BRAVE": Kako je Ognjen(18) završio zatvoren ni kriv ni dužan? Pogledajte pakao kroz koji je prošao večeras u 21:50 samo na TV HAPPY!\nOd 14. septembra na snazi je izmena režima saobraćaja na delu auto-puta E-80 u tunelu Bancarevo, pa su za saobraćaj zatvorene preticajne trake, dok se saobraćaj odvija voznim trakama kroz obe cevi tunela.\nProdužava se izvođenje radova do 1. novembra na deonici granični prelaz Horgoš - petlja Horgoš u smeru od graničnog prelaza Horgoš ka Novom Sadu.\nRadovi će se izvoditi u voznoj i preticajnoj traci, a saobraćaj će u zoni radova biti preusmeren u zaustavnu traku.\nDo 22. septembra od 7 do 17 časova tokom izvođenja radova na putu Boljevac - Knjaževac dolaziće do povremenih obustava saobraćaja na deonici Dobro Polje - Vlaško Polje i to od 6.30 do 9.00 časova i od 10.00 do 12.00 časova.\nOd 13. septembra na je snazi izmena u režimu odvijanja saobraćaja na delu autoputa Niš-Dimitrovgrad, zbog čega je zatvorena leva tunelska cev, dok se saobraćaj odvija dvosmerno u desnoj cevi tunela od Niša ka Dimitrovgradu.\nNa naplatnim stanicama nema zadržavanja vozila, a prema informacijama Uprave granične Policije RS dobijenim u 17:15 časova putnička vozila i autobusi čekaju na prelazu Preševo pola sata, dok teretna vozila čekaju na Batrovcima sat.


DIPLOMA U 84. GODINI | Galaksija Nova\nDženet Fejn (Vikipedija)\nAmerikanka Dženet Fejn ostvarila je san i u 84. godini diplomirala je na Univerzitetu Teksas u Dalasu, koji je upisala nakon što se penzionisala 2012. godine. To je planirala da uradi pre šest decenija, ali se udala i podigla petoro dece, a potom je radila kao sekretarica sve do 77. godine.\n„Kada sam otišla u penziju nisam imala šta da radim, a nije me zadovoljavalo igranje binga”, rekla je Fejn, koja je završila sociologiju, prenosi AP. Kaže da je uživala u čitanju i pisanju radova i da je dosta toga već znala, ali je mnogo novog naučila. Fejn je iskoristila državni program u Teksasu, koji svim starijim od 65 godina omogućava besplatno studiranje na javnim univerzitetima.\nProfesorka sociologije na Univerzitetu Teksas Kerol Lenam rekla je da je prisustvo Dženet Fejn činilo predavanja mnogo interesantinijim. „Bilo je veoma zanimljivo i meni i ostalim studentima, jer je ona živela i pamtila neka vremena o kojima smo govorili na časovima i uvek je imala komentare”, rekla je Lenam.\nPrema podacima Nacionalnog centra za statistiku, od oko 20 miliona studenata u Sjedinjenim Američkim Državama, oko 67.000 su stariji od 65 godina. Fejn nakon udaje 18 godina nije radila, da bi podigla petoro dece, a potom je promenila više poslova, da bi poslednjih 20 godina radnog veka obavljala poslove sekretarice u Ortopedskoj bolnici u Dalasu.


Nastavlja se ekonomska podrška porodicama pogođenim klizištima i poplavama u 2014. godini – Općina Kakanj\nNastavlja se ekonomska podrška porodicama pogođenim klizištima i poplavama u 2014. godini\nU okviru Programa za oporavak od poplava, koji finansira Evropska unija, u prostorijama Općine Kakanj potpisan je protokol o saradnji kojim se nastavlja ekonomska podrška porodicama pogođenim klizištima i poplavama u 2014. godini.\nEkonomska podrška podrazumijeva, između ostalog, dodjelu paketa podrške iz oblasti poljoprivrede porodicama koje su ispunile uslove za učešće u Programu.\nTako su na području općine Kakanj tri porodice već podržane s paketima podrške iz oblasti poljoprivrede i s njima je potpisan i aneks ugovora o uređenju međusobnih odnosa.\nRadi se o korisnicima Pušćul Hidajeti, Aždajić Augustinu i Fejzić Vehbiji kojima će biti dodijeljen repromaterijal, te stručna i tehnička pomoć za oblast plasteničke proizvodnje i oblast pčelarstva. Pored ove tri porodice, pakete poljoprivredne pomoći primit će još dva korisnika.\nPodjsetimo, kroz stambenu komponentu Programa za oporavak od poplava, u Kaknju su izgrađeni novi domovi za sedam porodica, dok je sanirano deset stambenih jedinica oštećenih u poplavama i klizištima 2014. godine.\nProgram za oporavak od poplava – stambeno zbrinjavanje predstavlja nastavak napora Evropske unije na ublažavanju posljedica katastrofalnih poplava iz 2014. godine.\nProgram, započet u septembru 2017. godine, ima za cilj da stambeno zbrine i ekonomski osnaži najugroženije porodice čiji su domovi oštećeni ili uništeni u poplavama i klizištima.\nProgram implementira UNDP u BiH zajedno sa Međunarodnom organizacijom za migracije (IOM), Arbeiter-Samariter-Bund (ASB), Hilfswerk International (HWI) i partnerskim općinama i gradovima.\nProgram se implementira u 44 općine/grada u oba entiteta BiH.


RTS :: Vučić za FT: Ako EU ograniči izvoz vakcina, ugroziće vakcinaciju u Srbiji\nKoronavirus u Srbiji Vučić za FT: Ako EU ograniči izvoz vakcina, ugroziće vakcinaciju u Srbiji\nponedeljak, 29. mar 2021, 15:31 -> 15:47\nVučić za FT: Ako EU ograniči izvoz vakcina, ugroziće vakcinaciju u Srbiji\nPredsednik Srbije Aleksandar Vučić rekao je da bi plan Evropske unije o ograničavanju izvoza vakcina protiv koronavirusa mogao da ugrozi program vakcinacije u Srbiji.\n"Kako mogu to da učine? Smatram da ne žele to, jer bi to bilo neverovatno. Svi u Srbiji bili bi besni", rekao je Vučić u intervjuu za britanski Fajnenšl tajms.\nUgledni britanski list navodi da je Srbija prva zemlja u Evropi po upotrebi kineske "Sinofarm" vakcine i da je nabavila stotine hiljada doza ruske vakcine "Sputnjik V", ali i da očekuje u aprilu novi kontigent "Fajzer/Biontek" vakcine u aprilu.\n"Već smo platili za "Fajzerove" vakcine i imamo sporazum o tranšama. "Fajzer" ima tranše. Ne mogu da shvatim kako mogu da pomere, kada smo platili i koji imamo dogovor o danu isporuke", rekao je Vučić.\nUkoliko stignu "Fajzerove" vakcine i još milion doza "Sinofarma" koje se očekuju sledećeg meseca, Vučić predviđa da će 2,2 miliona, odnosno 37 odsto punoletnih stanovnika biti u potpunosti vakcinisano u aprilu.\n"Vakcinisaću celu naciju", rekao je Vučić.\nMeđutim, navodi britanski list skepticizam i zabrinutost protiv vakcine "Astra Zeneka", nakon njene suspenzije ovog meseca u nekim zemljama zbog bezbednosnih razloga, doveli su do njene slabe upotrebe u nekim zemljama, a srpski portal za prijavu za vakcinaciju omogućava stranim državljanima da se prijave, zbog čega je hiljade stanovnika širom Balkana pohrlilo u Srbiju da bi besplatno uzeli višak doza.\nDodaje se da je u petak u Srbiji počela vakcinacija tražilaca azila.\nKako se navodi, Vučić je odbacio kritike o "vakcinalnom turizmu" navodeći da Srbija besplatno daje vakcine svima.\n"Moramo da budemo od pomoći i da podržimo sve ostale, jer čak i ako smo dobri u procesu vakcinacije ne znači da ćemo biti dobro i bezbedni ako ljudi u regionu ne budu", rekao je Vučić.\nList navodi da Vučić ima snažnu kontrolu državi, da njegova SNS ima snažnu većinu u parlamentu, a, da vlada iako ima pretenzije da postane članica EU, održava snažne veze sa Rusijom i Kinom.\nVučić kaže da nije imao pritisak da uveze kinesku vakcinu "Sinofarm".\n"Nisam bio slep, kao što bi neki ljudi mogli da kažu", rekao je Vučić i dodao da se lično obratio kineskom predsdniku Si Đinpingu.\nKako bi ubedio građane, piše FT, Vučić je najavio da će se lično vakcinisati kineskom vakcinom čim stigne nova pošiljka, kao i da prati proces u Ujedinjenim Arapskim Emiratima koji su organizovali jedan od najvećih programa vakcinacije na svetu.


Vučić: Najvažnije je da se počne sa izgradnjom metroa - Bizlife.rs\nVučić: Najvažnije je da se počne sa izgradnjom metroa\n13:17 Beograd, 15/12/2011\nAkademik Vukan Vučić, profesor Univerziteta u Pensilvaniji (SAD) i član stručne komisije koja će raditi na projektu beogradskog metroa, kaže za dnevni list Press da glavni grad kasni sa izgradnjom podzemne železnice, ali da će se metro graditi kako na iskustvima drugih tako i na njihovim greškama. Kako je rekao, najvažnije je, ipak, da metro najzad počne da se gradi.\nVučić kaže da će jedna od glavnih polemika biti broj stajališta i da se sa tim problemom suočavao i u drugim velikim svetskim gradovima. „Neki gradovi, poput San Franciska i Vašingtona, odlučili su da smanje broj stanica, kako bi dobili na brzini, ali su tim potezom izgubili veliki broj putnika. Zato su kasnije dodavali stanice, a to košta mnogo. Sa druge strane, ako metro zastaje suviše često, kao što je bio slučaj u Parizu, ovaj vid prevoza onda gubi na brzini, koja je jedna od glavnih karakteristika metroa. Oni su kasnije ukinuli neka stajališta, a mi ćemo se potruditi da Beograd dobije najbolje moguće rešenje kada je reč broju stanica i vremenu putovanja. Učimo od drugih, raspolažemo sa mnogo više znanja i potencijalnih ideja“, objašnjava Vučić.\nPrva linija povezivaće dva kraja grada, Ustaničku i Tvorničku ulicu, jer je prema Vučićevim rečima neophodna dobra veza starog sa Novim Beogradom. „Beograd skoro ne može da ima veliku metro mrežu, ali negde mora da se počne. Najvažnije je da metro počne da se gradi i da se postepeno širi. Bitno je da se metro radi na glavnim arterijama, kako bi nosio gradski prevoz i da se linije grade jedna za drugom, bez pauze“, objašnjava Vučić.\nDruga linija metroa trebalo bi da preko Slavije ide do Pravnog fakulteta, ali će prema Vučićevim rečima ipak ići do Trga republike. „Pravni fakultet nije strogi centar grada, tako da će druga linija verovatno ići do Trga republike, kako bi se kasnije produžila i do Karaburme. Prema trenutnim planovima, treća linija će koristiti novi most preko Ade i povezati Novi Beograd sa južnim delovima grada. Metro utiče na bolju organizaciju udaljenih delova grada, smanjuje zagađenje i omogućava više pešačkih zona. Privlačan je ljudima i zgodan za korišćenje“, kaže Vučić.\nIzgradnjom metroa Beograd će za pet godina dobiti efikasan i ekonomičan javni prevoz. Iako je prema Vučićevim rečima potrebno šest do 15 linija metroa da bi gradski prevoz potpuno potisnuo automobile, već izgradnjom prve trase drastično će se smanjiti saobraćajni kolapsi i poboljšati kvalitet života.\nbeograd izgradnja Srbija


Od 4. maja biblioteka počinje sa radom ; Pročitajte kako možete uzeti knjigu - Z1INFO.RS\nNaslovna Kultura i obrazovanje Od 4. maja biblioteka počinje sa radom ; Pročitajte kako možete uzeti...\nU skladu sa Preporukom Ministarstva kulture i informisanja od 21. aprila 2020. godine i Odlukom Gradonačelnika grada Zrenjanina, shodno novonastaloj situaciji povodom pandemije virusa COVID-19, Gradska narodna biblioteka „Žarko Zrenjanin“ Zrenjanin započeće rad sa korisnicima.\nКako je na snazi vanredno stanje, rad sa korisnicima biće organizovan u skladu sa merama koje je donela Vlada Republike Srbije, saopšteno je. Biblioteka će rad organizovati tako da obezbedi poštovanje svih propisanih preventivnih mera koje se odnose na sprečavanje širenja zaraze bolesti COVID-19 i usvojila je plan mera zaštite zaposlenih za vreme trajanja vanrednog stanja.\nOdeljenja za rad sa korisnicima započeće sa radom u ponedeljak, 4. maja 2020. godine, korisnici će, počevši od 4. maja, svakog radnog dana od 8.30 do 10.30 na broj telefona 566-210 i 535-115, ili na imejl adresu: biblioteka@zrbiblio.rs moći da poruče željene publikacije.\nКorisnik će ostaviti sledeće podatke: broj članske karte, ime i prezime i broj telefona i podatke o publikacijama koje želi da pozajmi. Naručenu građu korisnik će moći da preuzme narednog dana od 10.30 do 13 časova u holu Biblioteke.\nTokom preuzimanja publikacija u holu mogu biti najviše 2 korisnika. Кorisnici su u obavezi da nose zaštitnu masku i rukavice. Кorisnici koji vraćaju građu istu mogu da odlože na pult koji je postavljen na ulazu u Biblioteku.\nSamo građa koja je prethodno naručena može da se preuzme, napominju iz biblioteke.\nRad zaposlenih će se odvijati u jednoj smeni, od 8 do 14 časova ranim danima.Кorisnici neće ulaziti u prostorije Biblioteke, nego će usluga biti sprovedena u skladu sa izmenjenim uslovima rada.\nČitaonica naučnog odeljenja i čitaonica periodike neće biti otvorene za korisnike tokom trajanja vanrednog stanja.\nUz zahvalnost na razumevanju, molimo sve korisnike da pridržavaju propisanih mera u cilju opšte bezbednosti.\nZrenjanin: Muzej ponovo radi\nU skladu sa preporukom Ministarstva kulture i informisanja Repbulike Srbije Narodni muzej Zrenjanin otvoren je za posetioce. Posetioci će moći da pogledaju aktuelne postavke u...


Udruženje Efektiva: Putnici mogu da ne prihvate doplatu avionske karte do turističke destinacije - Radio Luna\nPočetna Srbija i region Društvo Udruženje Efektiva: Putnici mogu da ne prihvate doplatu avionske karte do turističke...\nUruženje potrošača Efektiva je saopštilo da turistička agencija ima zakonsko pravo da menja cenu putovanja zbog promene cene goriva, ali i da putnik ima pravo da tu promenu cene ne prihvati.\n“Agencija mora dokumentovano i uz matematički obračun da prikaže putniku razloge za povećanje cene, a to iz razloga kako bi agencije bile sprečene da paušalno i neopravdano povećaju cenu. Bez toga, putnik nema obavezu plaćanja doplate”, navodi se u saopštenju Efektive.\n“Uz to, agencija se na takav potez može odlučiti samo ako je o toj mogućnosti putnika obavestila pre potpisivanja ugovora, kao i odredbom u samom ugovoru, koja mora da predvidi povećanje, ali i smanjenje cene. Bez ispunjenja ta dva uslova, putnik nema obavezu plaćanja doplate”, ukazala je Efektiva, a prenela opširnije agencija Beta.


Radionoca: “Skriveni uglovi Beograda” « ENS\nRadionoca: “Skriveni uglovi Beograda”\nOTVORENI POZIV ZA UČESNIKE\nSkriveni uglovi Beograda – Patricipativno mapiranje nasleđa grada\nPozivamo vas da se prijavite na radionicu: „Skriveni uglovi Beograda”, koja će biti organizovana u galeriji Štab i na Filozofskom fakultetu u Beogradu od 11. do 13. decembra.\nRadionica predstavlja deo projekta Virtuelno baštinjenje toposa Beograda koji Evropa Nostra Srbija vodi u saradnji sa Centrom za muzeologiju i heritologiju, a koji podrazumeva stvaranje „virtuelnog muzeja” Beograda (www.beopatrimonium.com), sa ciljem da se podigne svest o nasleđu grada (kao i nasleđu uopšte) među mladima Beograda. Stoga, svaki posetilac pomenutog portala je putem interaktivne platforme pozvan da predstavi svoj ugao Beograda, te sećanje koje za ovo mesto vezuje. Takođe, posetilac može da pretražuje i na sajtu dostupne poglede i interpretacije grada koje su istraživači projekta i studenti Filozofskog fakulteta u Beogradu predložili.\nNeki od ciljeva ove radionice su da naglasimo značaj različitih stanovišta u vezi sa značenjem grada, da okupimo osobe zainteresovane za slične teme kako bi predstavile svoje projekte, da napravimo novi sadržaj za BeoPatrimonium online platformu, te da započnemo inspirativnu diskusiju koja bi doprinela stvaranju potencijalnih saradnji u budućnosti. Tokom prvog dela radionice „Skriveni uglovi Beograda” učesnici će biti u prilici da čuju o različitim primerima virtuelog mapiranja i potencijalima korišćenja tehnologije u predstavljanju nasleđa. Drugi segment radionice podrazumevaće praktičan rad, te će učesnici biti podsticani da posmatraju, dokumentuju i kreiraju prezentacije Beograda koristeći patricipativno mapiranje, metod koji omogućava učesnicima da doprinesu čitavom procesu, te debatuju o sopstvenom gledištu kako da predstave svoj grad. Planirano je da predavanja u petak 11. decembra drže rukovodioci različitih inicijativa korišćenja metode mapiranja, upotrebe tehnologije prilikom prezentovanja nasleđa grada, te različitih interaktivnih mogućnosti prezentovanja nasleđa, dok će praktičnu dvodnevnu radionicu 12. i 13. decembra voditi Rand Eppich, arhitekta-konzervator na brojnim internacionalnim projektima o virtuelnom nasleđu. Sve prezentacije će biti dodate na www.beopatrimonium.com.\nRadionica „Skriveni uglovi Beograda” namenjena je studentima i mladim stručnjacima iz oblasti humanističkih i društvenih nauka, ali i arhitekture, urbanizma, informacionih i komunikacionih tehnologija, zainteresovanih za promišljanje i prezentovanje nasleđa Beograda na interaktivan i savremen način. Stoga, radionica će okupiti 30 učesnika iz pomenutih oblasti. Osobe zainteresovane za radionicu su pozvane da do 5. decembra pošalju, na srpskom ili engleskom jeziku, svoje kratke biografije (max 200 reči), kao i kratko motivaciono pismo (max 500 reči) u kojem pojašnjavaju zašto su za pomenutu radionicu zainteresovani, na adresu: beopatrimonium@gmail.com. Radni jezik seminara u petak biće srpski, dok će radionica tokom vikenda biti delimično i na engleskom jeziku zbog inostranog predavača.\nProjekat je finansijski podržan od strane Ministarstva kulture i informisanja Republike Srbije, kao i uz podršku galerije Štab u Beogradu.


Teška oštećenja mozga i halucinacije posljedice kovida-19 @ InfoBijeljina \nUbrzo nakon puštanja iz bolnice zbog liječenja od kovida-19 žena iz Britanije stara 55 godina počela je da halucinira. Ona je počela da pati i od manije gonjenja, a pojavio se određeni nagon da stalno skida i oblači kaput, navodi AFP.\nOna je jedna od 43 pacijenta sa teškim neurološkim komplikacijama koja je dio studije britanskih naučnika i koja je objavljena u časopisu “Brejn”.\nOvaj virus, prema najnovijim istraživanjima, može da izazove moždani udar, različite tipove encefalitisa, ADEM odnosno akutno upalno oboljenje centralnog nervnog sistema koji obično pogađa djecu, i Giljen Bareov sindrom /stanje koje napada nervni sistem i izaziva paralizu/.\nKomplikacije, za koje se čini da pogađaju samo mali broj zaraženih virusom, obično se pojavljuju šest dana prije i 14 dana nakon pojave uobičajenih simptoma kovida-19 kao što su suv kašalj ili groznica.\n“Morali smo da čekamo da virus dođe u Evropu iz Kine prije nego su nam italijanski naučnici mogli da kažu nešto o njegovim neurološkim efektima”, rekao je Pjer-Mari Ledo, direktor Odjeljenja za neurologiju na Institutu Paster u Parizu.\nMeđu prvim simptomima kovida-19 registrovani su gubitak ukusa i mirisa.\nLedo je rekao da nova studija omogućava jasniji uvid u neurološka oštećenja koja uzrokuje kovid-19.\nNovo istraživanje ukazuje da kovid-19 napada neurone i da je neurotropski.


Ivanović: Građani Kosova po nove pasoše u Beograd\nGrađani sa Kosova nove pasoše i lične karte mogu izvaditi pod istim uslovima kao i ostali građani, ali moraju da to učine u Beogradu. Uredba za izdavanje pasoša državljanima Srbije koji imaju prebivalište na Kosovu objavljena je pre par dana u "Službenom glasniku", a stupila je na snagu 17. septembra. Državni sekretar u Ministarstvu za Kosovo i Metohiju Oliver Ivanović za Kontakt Plus radio kaže da će predstavnici Ministarstva za Kosovo i Metohiju nastojati i dalje da u pregovorima sa predstavnicima EU ukažu na težak položaj Srba na Kosmetu, kako bi im omogućili jednaka prava kakva imaju svi građani Srbije. "Mislim da je veoma važno da naglasimo da je Srbija potpisala sporazum o readmisiji i da posle sporazuma sa Euleksom jednostavno postoje svi uslovi da svi nosioci biometriskih pasoša imaju ista prava", rekao je Ivanović. Za dobijanje pasoša uslovi će biti isti kao i za sve ostale građane, ali će se od sada pasoši za građane koji žive na Kosovu i Metohiji izdavati isključivo u Beogradu u policijskoj koordinacionoj upravi, podseća Ivanović. "Uslovi su potpuno identični kao i za sve druge građane i do onog trenutka kad se beli šengen bude usvojio tada ćemi i biti u prilici da znamo kakve efekte proizvodi na sve nas". Na pitanje da li će građani moći da putuju bez viza od 1. januara 2010 godine, tj. da li će za njih važiti beli šengen, Ivanović ističe da je ovakva odluka stvar biletaralnih sporazuma na čemu srpska diplomatija intezivno radi. Jedan od uslova Evropske komisije za ukidanje viza građanima Srbije od 1. januara, između ostalog, bilo je i donošenje nove procedure izdavanja pasoša osobama koje imaju prebivalište na Kosovu.\n19.10.2021 Šeholi ponovo izabran za direktora IAMN (131)


Podgorica, 28. jul 2020. godine – U Crnu Goru je dopremljen četvrti kontigent medicinske opreme, koji sadrži 86 respiratora i preko 235.000 komada lične zaštitne opreme za potrebe zdravstvenog sistema. Donacija je dio projekta Evropske unije za hitnu podršku Crnoj Gori u borbi protiv Covid-19, ukupne vrijednosti 3 miliona eura, a koji sprovodi Kancelarija UNDP u Crnoj Gori. Od početka projekta, od aprila do danas, isporučeno je ukupno 100 bolničkih respiratora, 10 savremenih rendgenskih uređaja i preko 400.000 komada lične zaštitne opreme, uključujući hirurške maske, rukavice, kape, zaštitna odijela, kecelje, naočare, navlake za obuću, itd.\nPotpredsjednik Vlade, Milutin Simović je kazao da Crna Gora, kao i brojne države, i dalje odolijeva izazovu epidemije Covid- 19. “Uvjerenje u konačni uspjeh je utemeljeno na zajedničkoj odgovornosti i doprinosu svih – od nadležnih institucija do svakog pojedinca koji poštovanjem mjera daje svoj doprinos. Naš optimizam ojačan je i snažnom podrškom, solidarnošću i partnerstvom sa našim saveznikom i prijateljem – Evropskom unijom, koja je donirala novih 86 respiratora i 235.000 komada zaštitne opreme.\nVatroslav Belan, savjetnik potpredsjednika Vlade za ekonomsku politiku i finansijski sistem


Vulin: Crna Gora postaje izvor nestabilnosti i problema u regionu - Sputnjik Srbija\n11:56 16.05.2020 Preuzmite kraći link\nOdgovarajući na pitanja novinara na svečanom ispraćaju pripadnika Oružanih snaga Ruske Federacije na vojnom aerodromu „Pukovnik — pilot Milenko Pavlović“ u Batajnici, Vulin je rekao da to što je doživeo episkop Srpske pravoslavne crkve ne bi smelo da doživi ne samo nijedno svešteno lice, nego nijedan čovek koji poštuje zakon i radi svoj posao.\n„Nemam ni jednu zamerku na to da volite Crnu Goru. Tako i treba da bude, ali ne mogu da razumem da ljubav prema Crnoj Gori dokazujete mržnjom prema Srbiji“, istakao je ministar Vilin.\nDa vladika Joanikije nije vladika Srpske pravoslavne crkve, on nikada ne bi ni bio u zatvoru i nikada ne bi osetio silu i nasilje koje pokazuje crnogorska vlast, zaključuje ministar Vulin i dodaje da mu je teško da razume da se „domovinski identitet Crne Gore dokazuje hapšenjem sveštenika Srpske pravoslavne crkve i pokazivanjem nasilja prema sopstvenim građanima koji se izjašnjavaju kao Srbi“, prenosi Tanjug.\n„Ne možete očekivati da se tako ponašate prema Srbima, a da se pravite da ste u dobrim odnosima sa Srbijom. Kako se ponašate prema Srbima, tako se ponašate prema Srbiji. Kako se ponašate prema Srbima sa kojima živite, tako očekujte i reakciju od Srbije kraj koje živite“, poručio je ministar odbrane.\nOn je izrazio nadu da će Crna Gora ponovo prepoznati sebe, ponovo otkriti da su svi njeni građani ravnopravni i da će se izboriti za sopstvenu stabilnost.\n„Nadam se da će tako biti, jer Crna Gora postaje izvor nestabilnosti, izvor problema u čitavom regionu, bez razloga i bez potrebe. Vladiki Joanikiju želim da brzo zaboravi ovo što mu se desilo, želim da hrišćanski oprosti, ali Srbima u Crnoj Gori i Srbiji želim da ovo ne zaborave“, naglasio je ministar Vulin.\nnestabilnost, region, Vladika Joanikije, Crna Gora, Aleksandar Vulin


Inicijativa u Austriji za zabranu Blajburga - Savez jevrejskih opština Srbije\nVi ste ovde: Naslovna Vesti iz sveta i Izraela Inicijativa u Austriji za zabranu Blajburga\n„Ministar unutrašnjih poslova se poziva da, uz poštovanje svih odredbi Povelje o osnovnim pravima EU, evropske konvencije o ljudskim pravima i svih drugih ustavnih odredbi, razmotri sve mogućnosti da pravnim merama na unutrašnjem, bilateralnom i evropskom nivou zabrani 2021. i narednih godina ultranacionalističko-fašističku komemoraciju u Blajburgu, na teritoriji Austrije”, navodi se u predlogu rezolucije.\nZahtev će biti na dnevnom redu odbora za unutrašnja pitanja austrijskog parlamenta, prenosi Tanjug.\n„Imamo istorijsku odgovornost prema žrtvama nacizma i ustaškog režima i na osnovu toga moramo delovati. Zajedno želimo da postignemo da se zabrani okupljanje ustaša na teritoriji Austrije. Gledanje u stranu nadležnih vlasti ubuduće više ne može biti opcija”, poručila je ona.\n„Do sada se činilo samo da jedna pandemija može da spreči desničarsko ekstremistički skup. Raduje me što ćemo uspeti da zabranimo ustaško okupljanje u Austriji. To što takav skup više neće smeti da se održava u Austriji proizilazi i iz naše istorijske odgovornosti. Raduje me podrška stranaka i trebalo bi dalje zajedno da radimo na uspostavljanju zajedničke održive strategije protiv desničarskog ekstremizma, antisemitizma, rasizma u Austriji”, poručila je Šac.\n„Time smo započeli okončanje ove neprihvatljive manifestacije koja nije usaglašava sa antifašističkim osnovnim vrednostima naše zemlje”, kazala je Krisper.\nIstovremeno upozorila je od preuranjenog radovanja, dodajući da će tzv „Blajburški počasni puk” sigurno pokušati da sprovede sumnjivu transakciju svoje nepokretnosti u Blajburgu.\n„Dobro je da je u poslednjoj minuti došlo do pomeranja u debati o Blajburgu”, kazao je Bernhard, dodajući da će se inicijativom postaviti smernice kako bi se ustaški cirkus okončao.\n„Ove godine je koronavirus postigao ono što proteklih godina nisu savezne i pokrajinske vlasti uspele i pored svih apela, a to je da spreči nacionalističko i neofašističko okupljanje”, rekao je on, apelujući na sve stranke da u daljem parlamentarnom procesu podrže inicijativu.


Ništa od prodaje zgrade pošte u Trebinju\nOtkazana licitacija zakazana za 20. avgust\nFoto: Zgrada pošte u Trebinju: Početna cijena je iznosila 2.250.000 KM\nIako je bilo najavljivano da će glavna zgrada „Pošta Srpske“ u Trebinju biti prodata, to se ipak neće desiti. Potvrdio je ovo gradonačelnik Trebinja Luka Petrović.\nPrema Petrovićevim riječima, obavljen je razgovor s rukovodstvom trebinjske radne jedinice „Pošte Srpske“, nakon čega je s generalnim direktorom „Pošta“ Jasminkom Krivokućom dogovoreno da ne bi bilo dobro da objekt ide na licitaciju.\n- U zgradi „Pošta Srpske“ u Trebinju ima viška prostora koji nije potreban „Poštama“, a stav je da institucije RS koriste taj prostor pod zakup, poput besplatne pravne pomoći, republičkog pravobranilaštva i Okružnog privrednog suda koje neće biti smještene u zgradi Palate pravde čija je gradnja u toku - pojasnio je Petrović.\nPodsjetimo uprava „Pošta Srpske“ je namjeravala prodati zgradu glavne pošte u Trebinju, a više od 60 radnika smjestiti u takozvanu "malu poštu" na glavnoj ulici.\nLicitacija je bila zakazana za 20. avgust, a početna cijena je iznosila 2.250.000 KM. Tada su u „Poštama Srpske“ naveli da je glavna zgrada „Pošta Srpske“ nerentabilna za održavanje i da oko 70 posto prostora nema svoju namjenu.\nNakon te odluke radnici „Pošta Srpske“ u Trebinju najavili su da će stupiti u štrajk ukoliko Uprava ovog preduzeća ne odustane od namjere da proda zgradu glavne pošte.\nRadnici ne trebaju brinuti\nPetrović je dodao da bi institucije u narednoj godini trebale planirati zakup ili kupovinu prostora u objektu „Pošta Srpske“, kako bi trajno riješili smještaj.\n- Očekujemo kvalitetno rješenje i za „Pošte Srpske“ i institucije koje rade u Trebinju. Zadržat ćemo ovaj objekt i radnici ne trebaju brinuti - istakao je Petrović.\nTrebinje Luka Petrović\nU Trebinju počeo odbojkaški kamp "Vanja Grbić"\nU teškoj saobraćajnoj nesreći u Trebinju poginula pješakinja, vozač uhapšen


Povodom upita proslijeđenog Inženjerskoj komori Crne Gore od strane novinarke Pobjede, Nade Kovačević o stručnom mišljenju u vezi sa statusom nelegalno izgrađene lamele investitora ,,PS gradnja“ u podgoričkom naselju Zabjelo, u nastavku prenosimo odgovor predsjednika Strukovne komore arhitekata mr Novice Mitrovića, dipl.inž.arh u cjelosti:\nPovodom Vašeg pitanja u vezi sa nelegalnim objektima pod brdom Ljubović, u zahvatu DUP-a “Zabjelo-Ljubović”, a čije je rušenje trenutno aktuelno, moramo istaći da je situacija u kojoj su objekti izgrađeni bez građevinske dozvole, a zatim je naloženo njihovo rušenje moguća jedino u slučajevima kada u potpunosti zakaže sistem, ali i institucije u oblasti izgradnje objekata.\nIako je navedena situacija veoma kompleksna jer je u toku samog procesa izgradnje objekta, od strane urbanističko-građevinske inspekcije resornog Ministarstva donijeto rješenje o zabrani gradnje, a zatim i rješenje o rušenju navedenih objekata (2018. i 2019. godine), nepobitna je i činjenica da je gradnja i pored toga nastavljena, da su zgrade građevinski skoro završene, kao i da su nakon toga sprovedene određene aktivnosti od strane Uprave za nekretnine na navedenim parcelama. Važno je istaći da objekti ne samo da nisu imali dozvolu za gradnju u ovom obimu, već su izgrađeni objekti značajno premašili parametre iz DUP-a, pa su odbijeni zahtjevi za legalizaciju istih. Sve ovo dovodi do devastacije prostora, ugroženosti kapaciteta infrastrukture planirane DUP-om, a najveću štetu trpe drugi korisnici prostorne cjeline, te se može reći da je prostor dehumanizovan.\nNažalost ovo je posledica neuređenog i haotičnog stanja u oblasti izgradnje objekata, i jasnih “pukotina” u zakonskoj regulativi po kojoj nadležni državni i lokalni organi postupaju. U ovom slučaju moramo istaći da odgovornost imaju svi, od resornog Ministarstva, Inspekcije, Glavnog grada, Uprave za nekretnine, pa do krajnjih korisnika, odnosno kupaca koji su svjesno ili nesvjesno učestvovali u jednom ovakvom procesu.\nIako je navedeno pitanje trenutno aktuelno, ovo nije izolovan slučaj i imamo sličnih primjera na čitavoj teritoriji Crne Gore. U oblasti planiranja prostora i izgradnje objekata imamo jake lobije velikih investitora, koji u velikoj mjeri diktiraju procese u ovoj oblasti, a nadležni organi do sada nisu pokazali spremnost da se protiv istih do kraja izbore.\nInženjerska komora Crne Gore i Strukovna komora arhitekata su više puta upozoravale da je stanje prostornog ambijenta u Crnoj Gori trenutno na nezadovoljavajućem nivou, da je prostor devastiran nelegalnom, ali i nekontrolisanom gradnjom, kao i da je zakonska regulativa nedovoljno uređena i nekvalitetna. Osim toga, neažurnost inspekcijskog nadzora u pogledu nadzora nad sprovođenjem rješenja inspekcijskih i drugih službi, omogućili su investitorima da i pored zabrane gradnje i rješenja o rušenju objekata, iste završe i priključe na infrastrukturu. U jednom takvom sistemu nelegalni graditelji pronalaze načine da zaobiđu institucije sistema, a krajnji korisnici - kupci stanova, su prinuđeni da štite ovakve investitore i objekte od rušenja zbog zaštite ličnih interesa i uloženih nepovratnih sredstava.\nNapominjemo da je nelegalna gradnja djelo koje podliježe krivičnoj odgovornosti i da je veoma važno procesuirati nelegalne graditelje, i time staviti do znanja da se država bori protiv ovakvih procesa.\nSmatramo da je najavljena izrada novog Zakona koji će regulirati oblast planiranja prostora i izgradnje objekata, idealna prilika da se kvalitetnom zakonskom regulativom ovakve situacije u budućnosti u potpunosti iskorijene.\nPredsjednik Strukovne Komore Arhitekata\nmr Novica Mitrović dia


Raport saznaje: Istražitelji SIPA-e na KCUS-u češljali javne nabavke | Raport.ba\nNaslovnica Politika Kriminal Raport saznaje: Istražitelji SIPA-e na KCUS-u češljali javne nabavke\nRaport saznaje: Istražitelji SIPA-e na KCUS-u češljali javne nabavke\nIstražitelji SIPA-e i tužioci Tužilaštva BiH boravili su danas skoro cijeli dan na Kliničkom centru Univerziteta u Sarajevu, otkriva Raport.\nInformaciju nam je potvrdfio Boris Grubešić, portparol Tužilaštva BiH.\n“Izvršen je pregled dokumentacije i prikupljanje određenih informacija za predmet”, kazao je Grubešić.\nKako saznajemo, istražitelji su tražili dokumentaciju vezanu za javne nabavke od 1. marta 2020. godine do danas, a prema našim saznanjima to bi moglo uključivati i spornu nabavku resporatora iz Kine koje je obavila firma Srebrena malina TV voditelja Fikreta Hodžića.\nPrema našim saznanjima, istražitelji i tužioci izvršili su pregled dokumentacije u službama za javne nabavke i finansije, te u Kabinetu generalne direktorice KCUS-a Sebije Izetbegović.


MOSKVA – Partija Jedinstvena Rusija, lojalna predsedniku države Vladimiru Putinu, osvojila je 49,42 odsto glasova na parlamentarnim izborima, nakon prebrojanih 80,1 odsto glasačkih listića, pokazuju podaci Centralne izborne komisije (CIK). Na drugom mestu je Komunistička partija sa 19,28 odsto, a slede Liberalno demokratska partija Rusije koja je osvojila 7,55 odsto, Pravedna Rusija sa 7,37 odsto i stranka Novi ljudi sa 5,37 odsto, prenela je agencija TASS, a prenosi Beta. U parlament će ući tih pet stranaka koje su prešle cenzus od pet odsto. Cenzus nisu prešle Stranka rasta sa osvojenih 2,53 odsto, Građanska platforma 1,33 odsto, Jabloko sa 1,1 odsto i ostale partije koje su dobile manje od jedan odsto glasova. Reč je o rezultatima za 225 poslanika Državne dume koji se\nMOSKVA – Rusija mora da sarađuje sa talibanskom vladom u Avganistanu, rekao je danas predsednik Rusije Vladimir Putin na sastanku sa Šangajskom organizacijom za saradnju (SCO) koja predvodi bezbednosni blok Kine i Rusije. Sastanak se održao preko video konferencije, prenosi Tanjug. Putin je rekao da Rusija podržava konferenciju UN-a o Avganistanu i da bi svetske sile trebalo da razmotre odmrzavanje imovine Avganistana.\n14.09.2021 u 12:47\nPredsednik Rusije Vladimir Putin izjavio je da je prinuđen da pređe u samoizolaciju, saopštila je pres-služba Kremlja, prenosi Sputnjik. Kako se navodi u saopštenju, predsednik je u razgovoru sa tadžikistanskim kolegom Emomalijem Rahmonom izjavio da će određeno vreme provesti u samoizolaciji zbog novoobolelih od kovida 19 u njegovom okruženju. S tim u vezi, Kremlj je precizirao da šef Rusije, kako navodi Sputnjik, ne želi da izlaže kolege bilo kakvom riziku, te da će putem video-konfederencije učestvovati na sednici Saveta Organizacije Ugovora o kolektivnoj bezbednosti ODKB planiranoj ove nedelje u Dušanbeu, sednici Saveta lidera država-članica Šangajske organizacije za saradnju i zajedničkom sastanku lidera država-članica ODKB i ŠOS. Prema rečima portparola Kremlja Dmitrija\nPutin najavio pomoć penzionerima, vojnicima i policiji\nOdluka ruskog predsednika Vladimira Putina da se nepunih mesec dana uoči parlamentarnih izbora u Ruskoj Federaciji odobre jednokratne isplate određenim kategorijama građana izazvala je nagađanja na Zapadu koliko će Putinova obećanja uticati na povećanje inflacije u ovoj državi. Ministar finansija Anton Siluanov najavio je da će za jednokratne isplate penzionerima, vojnicima i zaposlenima na zadacima sprovođenja zakona biti izdvojeno oko 500 milijardi rubalja (5,7 milijardi evra). Agencija Rojters prenosi proračun da će ova predizborna izdvajanja dodati 0,2 procenta rastu bruto domaćeg proizvoda tekuće godine, kao i inflaciji. Iz Centralne banke Rusije juče je odgovoreno da će sredstva za ove isplate biti usmerena iz dodatnih prihoda od nafte i gasa, koji su već uzeti u obzir u julskoj


AKTUELNO0 Na maratonskoj sjednici\nU slučaju nasilnih pokušaja pristupanja BiH NATO savezu, RS će održati referendum\nNarodna skupština Republike Srpske usvojila je Informaciju o neustavnoj transformaciji dejtonske strukture BiH i uticaju na položaj i prava RS u kojoj se navodi da institucije Republike Srpske imaju obavezu da insistiraju na dosljednom sprovođenju Dejtonskog sporazuma, naročito Aneksa četiri - Ustava BiH.\nNarodna skupština Republike Srpske nastavit će da djeluje u skladu sa osnovnim ustavnim načelom prema kojem je BiH nastala Dejtonskim sporazumom i prema kojem je sastavljena od dva entiteta, Republike Srpske i Federacije BiH (FBiH).\nPrema usvojenim zaključcima, stavovi i aktivnosti koji nisu u skladu sa ovim osnovnim ustavnim načelom dovode do narušavanja ustavnopravnog poretka BiH, RS i FBiH, te ugrožavaju mir i stabilnost.\nBiH je nastala saglasnošću RS i FBiH i samo saglasnošću oba entiteta može i postojati, zbog toga je bilo kakva težnja za izmjenom složene dejtonske strukture apsolutno nedopustiva i može dovesti do neželjenih posljedica, ističe se u usvojenim zaključcima.\nNarodna skupština Republike Srpske zahtijeva od strana potpisnica i svjedoka Dejtonskog sporazuma, kao i od svih predstavnika međunarodne zajednice da reagiraju na donošenje akata koji pozivaju na razgradnju Dejtonskog sporazuma, kao i na svaku aktivnost koja je protivna njegovim odredbama i principima, te da omoguće pokretanje neophodnih procedura kojima će se BiH, RS i FBiH vratiti u predviđene okvire ovog međunarodnog sporazuma.\nU slučaju izostanka reakcije strana potpisnica, svjedoka Dejtonskog sporazuma i predstavnika međunarodne zajednice na pokušaje razgradnje Dejtonskog sporazuma, Narodna skupština RS će pristupiti donošenju novog Ustava Republike Srpske, o kojem će se izjasniti i građani na referendumu. Novi Ustav RS zasnivat će se na izvornim principima Dejtonskog sporazuma i omogućit će Republici Srpskoj povrat oduzetih nadležnosti i funkcioniranje u skladu sa Dejtonskim sporazumom, ističe se u zaključcima.\nNarodna skupština Republike Srpske zadužuje nadležne institucije RS da, bez odgađanja, poduzmu neophodne aktivnosti s ciljem pripreme sveobuhvatne informacije o okolnostima i aktivnostima koje su dovele do donošenja odluke o davanju saglasnosti Republike Srpske na sporazume o formiranju Zakona o odbrani BiH, Zakona o indirektnom oporezivanju BiH, Zakona o Visokom sudskom i tužilačkom savjetu BiH, kao i drugih zakona kojima su derogirane nadležnosti Republike Srpske, kao i onih zakona koji su nametnuti od visokih predstavnika u BiH i kojima se ugrožava ustavno-pravni položaj Srpske zagarantiran Dejtonskim sporazumom.\nU zaključcima se napominje da će Narodna skupština Republike Srpske reagirati u pogledu određivanja budućeg statusa Republike Srpske u slučaju bilo kakvih nastojanja protuustavne teritorijalne reorganizacije BiH i bilo kakvih aktivnosti na urušavanju teritorijalne organizacije grada Istočno Sarajevo, "kao i u slučaju svih drugih aktivnosti usmjerenih na transformaciju i dekonstrukciju Dejtonskog sporazuma i strukturu državne zajednice koja je njim stvorena".\nNarodna skupština Republike Srpske kao nosioce suvereniteta prihvata samo entitete i konstitutivne narode u BiH, te bilo kakvo nametanje suvereniteta izvan toga ima neustavan i antidejtonski karakter. BiH posjeduje ograničeni i izvedeni suverenitet koji se ogleda u djelovanju prema trećim državama. Unutrašnji suverenitet pripada Republici Srpskoj i FBiH, naglašava se u zaključcima.\nS tim u vezi, Narodna skupština Republike Srpske, kao najvažnije načelo Dejtonskog sporazuma i njegovog Aneksa četiri ističe prava konstitutivnih naroda u skladu sa principima Ustava BiH i međunarodnih dokumenata koji promoviraju prava naroda, a koji su dio ustavnog sistema u BiH, uključujući i pravo na samoopredjeljenje, što u okvirima Dejtonskog sporazuma podrazumijeva očuvanje dejtonske strukture i široke autonomije entiteta.\nU slučaju negiranja prava naroda na samoopredjeljenje koje je proklamovano Poveljom UN i daljoj podršci aktivnostima koje vode razgradnji Dejtonskog sporazuma, RS zadržava pravo da konačno odluči o svom budućem statusu, navodi se u usvojenim zaključcima.\nNarodna skupština Republike Srpske odbacuje svako djelovanje koje je usmjereno na izmjenu izvornog Dejtonskog sporazuma i njegovog Aneksa četiri - Ustava BiH, koji je temelj postojanja i rada svih institucija i zvaničnika na nivou BiH, te će, kako se ističe, svako djelovanje koje nije u skladu sa Ustavom BiH u budućnosti imati odgovarajuću reakciju iz RS.\nDjelovanje suprotno stavovima Narodne skupštine Republike Srpske kao najvišeg zakonodavnog i ustavnopravnog organa Republike Srpske, smatrat će se ugrožavanjem suvereniteta i ustavnog poretka Republike Srpske. Takve aktivnosti treba odrediti kao krivično djelo po Krivičnom zakonu Republike Srpske, dodaje se u usvojenim zaključcima.\nZaključcima se obavezuju predstavnici RS u Predsjedništvu BiH, u Predstavničkom i u Domu naroda Parlamentarne skupštine BiH i u Savjetu ministara, da ne učestvuju u mijenjanju Poslovnika o radu i drugih akata na način da se tim izmjenama smanjuje broj predviđenih srpskih glasova i glasova iz Republike Srpske za donošenje odluka iz njihove nadležnosti.\nU usvojenim zaključcima se navodi da je u BiH godinama na djelu sistematska i nelegalna unitarizacija činjenja nepravnim postupcima visokog predstavnika uz brutalna kršenja ustavne strukture BiH. Narodna skupština Republike Srpske ne prihvata aktivnosti koje vode neustavnoj unitarizaciji BiH, te "zahtijeva od svih nosilaca vlasti, kako u Republici Srpskoj, tako i u zajedničkim institucijama državne zajednice BiH, da sve svoje aktivnosti usmjere na povrat ustavnih nadležnosti entiteta".\n- Postojanje i djelovanje visokog predstavnika, kao neizabranog stranog zvaničnika bez ikakve odgovornosti, koji je prisvojio neograničena izvršna, zakonodavna i sudska ovlaštenja koja ne podliježu nikakvoj reviziji, predstavlja kršenje Aneksa 10 Dejtonskog sporazuma kojim su jasno propisane nadležnosti visokog predstavnika -ističe se u zaključcima Narodne skupštine Republike Srpske.\nAneks 10 Dejtonskog sporazuma kojim je, saglasnošću entiteta koji čine BiH, ustanovljena funkcija visokog predstavnika i definiran njegov zakonski autoritet, ne sadrži odredbe koje mu daju ovlaštenje da izdaje bilo kakve obavezujuće odluke. Neprihvatljiv je i neproduktivan daljnji ostanak i ponašanje visokog predstavnika u BiH, čije izjave češće doprinose nesporazumima nego sporazumima u BiH, dodaje se u zaključcima.\nNarodna skupština Republike Srpske odbacuje "bonska ovlaštenja" visokog predstavnika kao potpuno neustavna, nezakonita i nelegitimna, budući da njihova primjena predstavlja flagrantnu povredu ustavnopravnog poretka BiH i kršenje osnovnih ljudskih prava, kao i međunarodnih instrumenata za njihovu zaštitu.\nNarodna skupština Republike Srpske pokrenut će pitanje sastava i načina rada Ustavnog suda BiH, za koji je navedeno da nema legitimitet zbog prisustva stranih sudija u sastavu Ustavnog suda, koji više političkim nego pravnim djelovanjem nanose nemjerljivu štetu Republici Srpskoj.\nPrema usvojenim zaključcima, neprihvatljivo je dalje prisustvo stranih sudija u Ustavnom sudu BiH jer nijedna zemlja u svijetu nema u svom ustavnom sudu mjesta rezervirana za strane sudije, što samo dokazuje da BiH nije suverena zemlja. Prisustvo stranih sudija u Ustavnom sudu nespojivo je sa opredijeljenošću za evropsku budućnost BiH. Ustavni sud BiH u praksi ima i druge nadležnosti koje su atipične u modernom ustavnom sudstvu, koje još proširuje, što je apsolutno nedopustivo.\nVlada Republike Srpske zadužena je da pokrene pregovore sa Vladom FBiH s ciljem urgentnog usaglašavanja zakona o Ustavnom sudu BiH, kojim će biti reguliran njegov sastav i funkcioniranje u skladu sa temeljnim principima Ustava BiH, te "otklonjene sve prepreke za dalji napredak državne zajednice prema EU" i da u narednom periodu "pripremi zakon o rehabilitaciji svih nezakonito smijenjenih lica iz Republike Srpske koji su smijenjeni odlukama visokih predstavnika".\nU zaključcima Narodne skupštine navodi se da su reforme nužne i da bi se osigurao da Tužilaštvo BiH bude nezavisno, odgovorno i oslobođeno dominacije jedne političke stranke ili konstitutivnog naroda ili utjecaja međunarodne zajednice. Entitetske institucije treba da imaju ovlaštenja u pogledu imenovanja i nadzora nad entitetskim sudijama i tužiocima, a nadležnost u pogledu sudija i tužilaca na nivou BiH treba da bude ravnomjerno raspoređena između entitetskih institucija.\nNarodna skupština Republike Srpske nastavit će da djeluje u skladu sa Rezolucijom o zaštiti ustavnog poretka i vojnoj neutralnosti kojom se Republika Srpska obavezala na vojnu neutralnost.\nParlament RS podržava saradnju sa NATO-om i njenim ključnim članicama na pitanjima sigurnosti, ali se protivi članstvu BiH u NATO, najprije zbog toga što neprihvatljivim smatra formiranje NATO granice prema Srbiji, kao i zbog ogromnih troškova koje bi pristupanje ovom savezu proizvelo za Republiku Srpsku i BiH. U slučaju nasilnih pokušaja pristupanja BiH NATO savezu, RS će održati referendum na kojem će građani odlučiti o članstvu RS u bilo kakvim vojnim savezima, naglašava se u zaključcima.\nNakon što su usvojeni zaključci, okončana je maratonska sjednica Narodne skupštine Republike Srpske.


Besplatni filmovi ponedeljkom i četvrtkom | MUZZIK TV\nMeđu filmova koji će dva puta nedeljno, ponedeljkom i četvrtkom biti besplatni, našao se i film izraelskog reditelja Nadava Lapida „Sinonimi” ovenčanog Zlatnim medvedom na prošlogodišnjem Berlinalu, kao i nagrađivani mađarski film „Suton”, dobitnik FIPRESCI nagrade u Veneciji.\nOvakav, originalan bioskop, zaživeo je na platformi u okviru sajta MOJOFF.NET, odmah nakon završetka prvog Online filmskog festivala MOJ OFF, koji će ujedno postati tradicionalan, donoseći jednom godišnje ekluzivne filmske naslove sa najvećih svetskih festivala, u online okruženje.\nPrve nedelje MOJ OFF platforme naći će se i svetska online premijera dokumentarnog filma „Lijam Galager: Kao što je bilo” o slavnom frontmenu grupe „Oasis“, regionalna online premijera filma „Zviždači” koji je nominovan za Zlatnu palmu na festivalu u Kanu, kao i film ,,Portret dame u vatri” dobitnik Srebrne palme za najbolji scenario, a takođe i uzbudljiva naučno-fantastična priča „Ederlezi Rising” reditelja Lazara Bodrože.\nSvake nedelje na MOJ OFF platformi biće dostupna do dva nova dečija filma, te se tokom prve nedelje rada platforme mogu preuzeti sinhronizovani film „Ailovo putovanje”, o opstanku malog divljeg jelena u srcu Lapnije, kao i ostvarenje „Espen u svetu planinskog kralja” o siromašnom momku koji, zajedno sa svojom braćom biva uvučen u opasnu zagonetku.\nSvaki film u okviru najnovije Premium Video na Zahtev (PVOD) platforme, moći će da se preuzme već po ceni od 109 dinara, na period od 24h, a tokom izolacije ponedeljkom i četvrtkom, u cilju podrške akcije #OSTANIKODKUĆE, posetioci će moći i besplatno da pogledaju po jedan aktuelan festivalski naslov.


Insistiraćemo na jasnoj politici i sigurno nećemo praviti kalkulacije oko cilja koji nas je okupio | Građanski demokratski forum\nInsistiraćemo na jasnoj politici i sigurno nećemo praviti kalkulacije oko cilja koji nas je okupio\nZoran Vuletić, predsednik Građanskog demokratskog foruma, za Danas o saradnji te organizacije sa Zajedno za Srbiju i Ne davimo Beograd uoči izbora 2022. godine\nDo sada smo uspeli da napravimo dogovor sa pet-šest lokalnih organizacija u Srbiji. Trenutno imamo pokriveno dvadesetak gradova u kojima ćemo moći sigurno da organizujemo kampanju i sve što je neophodno da sačuvamo svaki dobijen glas – kaže za Danas Zoran Vuletić, predsednik Građanskog demokratskog foruma, odgovarajući na pitanje na koji način se razvija saradnja ove organizacije sa bivšim gradonačelnikom Šapca i Ne davimo Beograd.\nVuletić dodaje da su ustanovljeni stalni termini za sastanke onlajn, dok je odlazak na teren ustanovljen na osnovu neophodnosti, i u skladu sa merama protiv korona virusa.\n– Nemam ni najmanju sumnju da ćemo biti organizaciono spremni za izbore ukoliko budu uspešno završeni razgovori oko izbornih uslova posredstvom evroparlamentaraca. Neophodno je da se ti razgovori što pre dogode kako bismo prestali sa banalizacijom političke scene gde se od predloga za izborne uslove pravi politika u jalovoj opoziciji okupljenoj oko bivšeg SZS-a – navodi Vuletić.\nKako drugačije da shvatimo nadgornjavanja oko toga ko je prvi izašao sa nekim predlogom, pita se on.\n– Neki od predloga bolje je da nisu nikada ni izašli u javnost jer nas kompromituju i kao društvo i kao ozbiljne ljude koji bi da se bave politikom. Paradoksalan je zahtev za stvaranjem paralelnih redakcija u javnom servisu koje bi trebalo da uređuje neko blizak opoziciji. Pozivamo EU da nam pomogne oko izbornih uslova, a onda predlažemo ovako nešto. Umesto da se insistira na sprovođenju zakona o javnom servisu, mi se bavimo budalaštinama – ističe Zoran Vuletić za naš list.\nPrema njegovim rečima, to se sve događa zato što svi beže od politike i problema koji moraju da budu u fokusu kampanje kako bi ljudi znali šta ih čeka.\n– Insistiraćemo na jasnoj politici i sigurno nećemo praviti kalkulacije oko cilja koji nas je okupio. Nećemo nasesti na mantru da je važno okupiti se na jednoj listi pa kada pobedimo Vučića, da onda uvodimo demokratiju koja će iznedriti politički pravac Srbije. Katastrofalno bi bilo da nam na takav način manipulanti poput Vuka Jeremića i Boška Obradovića objašnjavaju potrebu evropskih vrednosti a bez članstva u EU. Neophodno je pobediti Vučića sa jasnom EU agendom, jer ako je on mogao da shvati značaj EU deklarativno, samo da bi došao na vlast, iako okoreli radikal, nadam se da ćemo i mi uspeti, a ne da tražimo utehu i spas u blagoglagoljivom Grigoriju, koji je u političkom smislu vrlo sličan Vučiću. Obojica isto gledaju na ratnu prošlost Srbije, samim tim i na kosovski problem, a to nas sigurno udaljava od EU – zaključuje Zoran Vuletić za naš list.


Festival koji se održava svake godine u Kanu u Francuskoj, pozitivno je ocenio kreativnost i organizaciju dvodnevnekonferencije održane krajem 2019. godine, na kome je više od trista kompanija, univerziteta, institucija i investicionih fondova iz Kine i zemalja centralne i istočne Evrope prezentovalo najnovija rešenja iz oblasti savremenih tehnologija i digitalnih ekosistema.\nU saradnji sa Kabinetom ministra za inovacije i tehnološki razvoj Vlade Republike Srbije, kreativni tim M2C bio je zadužen za kompletnu organizaciju događaja, osmišljavanje kreativnog koncepta i vizuelnog identiteta konferencije, koji je simbolički predstavljao povezanost Kine i 17 zemalja centralne i istočne Evrope. Takođe, agencija je bila zadužena za kreiranje video i animiranog sadržaja, kao i za dizajniranje informacionih platformi korišćenih na ovom značajnom skupu.\n“Uspešno smo odgovorili na izuzetno visoke kreativne i organizacione zahteve projekta, uprkos veoma kratkim vremenskim rokovima koje smo imali”. navodi Miro Antić, osnivač i CXO agencije M2Communications. “Osmišljavanje događaja koji je, primera radi, obuhvatao imerzivni digitalni tunel i interaktivne izložbe, kao i spektakularnu ceremoniju otvaranja, zaista je zahtevao sistemski i organizacioni pristup meren prema najvišim svetskim standardima.”\n„Činjenica da je upravo našoj agenciji poverena organizacija ovako značajnog međunarodnog događaja, govori u prilog tome da naš kreativni i event tim stoji rame uz rame sa najznačajnijim agencijama iz oblasti industrije događaja u Evropi“, dodaje direktor M2C.\nNominacija za prestižnu međunarodnu nagradu “Heavent Awards” potvrda je da svojim radom, inovacijama i iskustvom agencija M2Communications iznova pomera granice event industrije u regionu.


Zakerberg najveći gubitnik, a Bezos dobitnik - Bizlife.rs\nZakerberg najveći gubitnik, a Bezos dobitnik\n10:02 Njujork, 29/12/2018\nMnogi milijarderi izgubili su deo svog bogatstva zbog veoma turbulentne godine, a najveći gubitnik među njima je direktor kompanije „Fejsbuk“ Mark Zakerberg koji je zbog skandala i lošeg publiciteta „lakši“ za 18,7 milijardi dolara, piše magazin Forbs.\nSa druge strane, direktor kompanije Amazon Džef Bezos najveći je dobitnik, jer ovu godinu završava bogatiji za 27,9 milijardi, odnosno sa ukupnim bogatstvom od 126,2 milijarde dolara.\nBezosa u stopu prati japanski milijarder Tašadi Janaji, koji je zahvaljujući svojim akcijama kompanije Uniklo ostvari veću zaradu za sedam milijardi dolara.\nNa trećem mestu najvećih dobitnika nalazi se izvršni direktor naftne kompanije Lukoil Vagit Alekperov, koji je ostvario dobit od 4,6 milijardi dolara.\nNa listi gubitnika, Zakerberga prati Amanasio Ortega, osnivač kompanije Inditeks koja je odgovorna za brendove kao što su Zara, Berška i Masimo Duti, koji je izgubio 16,2 milijarde dolara, što je uzrokovanim lošim poslovnim izveštajima.\nOve godine se od 14 milijardi dolara oprostio i Džordž Šefler, osnivač Šefler auta, a kako navodi Forbs, pad prodaje automobila u Evropi i Kini „očigledno je uticao na proizvođaca guma i auto delova“.\nmilijarder bezos forbs zakerberg gubitnik dobitnik


Francuska oštro reagovala na pretnju Sanofija - Ekonomske Vesti\nFrancuska oštro reagovala na pretnju Sanofija\n14. maj. 2020 16. maj. 2020 Dragoljub Bečić 0 Comments\nFarmaceutska kompanija Sanofi opomenuta je danas javno da ima sedište u Francuskoj gde su njena istraživanja obimno finansirana po osnovu Credit d’impots Recherche, pa je nezamislivo da bi svoju vakcinu protiv Covid-19 učinila dostupnom pre američkom nego francuskom tržištu, kako je u intervju Blumbergu rekao predsednik Uprave Sanofija Pol Hadson.\nPredstavnici kompanije sledeće nedelje su pozvani na razgovor kod francuskog predsednika Emanuela Makrona, koji je takodje izrazio zaprepašćenje zbog izjave šefa Sanofija.\nMakron je izjavio da su „napori iz poslednjih meseci pokazali da je neophodno da ta vakcina bude dobro celog sveta, nezavisno od tržišnih zakona“, prenosi France 24.\nFrancuski premijer Eduard Filip je izjavio da „jednak pristup vakcini svih nije stvar o kojoj se može pregovarati, ona će biti javno dobro celog sveta“.\nDržavna sekretarka u Ministarstvu ekonomije Francuske Anjes Panije-Rinaše izjavila je za Sud Radio da je „neprihvatljivo da bilo koja zemlja bude privilegovana u pristupu (vakcini) pod bilo kojim posebnim izgovorom“.\nKompanija Sanofi u razvoju vakcine protiv Covid-19 sarađuje s britanskom kompanijom Glaxosmithkline, a sredinom februara je objavila da je za taj posao dobila 30 miliona evra od američke vladine agencije Barda.\nKako pišu francuski mediji, klinička testiranja u toj firmi još nisu počela, a dve kompanije se rezultatu svoga rada na vakcini protiv Covid-19 nadaju za 18 do 24 meseca, znači najranije krajem 2021. godine.\nŠef Sanofija Francuska Olivije Božilo danas je citirane francuske funkcionere, koji su ga odmah pozvali, uveravao da privilegovanja u pristupu vakcini neće biti, ali je u intervjuu BFMTV pohvalio američku finansijsku podršku farmaceutskoj industriji koja se već meri „stotinama miliona dolara“.\n“Evropska unija bi trebalo da bude isto tako efikasna u pomoći nama“, rekao je Božilo.\n← Sanofi: Amerikanci će prvi dobiti vakcinu, jer su platili\n140 ličnosti traži pravne garancije da će vakcina protiv Covid-19 biti besplatna za sve →


UDOVIČKI: "ZAKONSKI UREDITI TROŠENJE SREDSTAVA NA LOKALNOM NIVOU" – Info Centar Juga\nPotpredsednik Vlade Republike Srbije i ministar državne uprave i lokalne samouprave Kori Udovički najavila je danas da će uskoro početi javna rasprava o Nacrtu zakona o izmenama i dopunama Zakona o finansiranju jedinica lokalne saomuprave.\nUdovički je na završnoj konferenciji o programu „Unapređenje mehanizama odgovornosti u oblasti javnih finansija“ ocenila da je to važno zakonsko rešenje, i iznela očekivanje da će taj pravni akt biti usvojen u prvom kvartalu 2016. godine.\nPotpredsednik Vlade je naglasila da je neophodno urediti sistem u jedinicama lokalne samouprave, pre svega po pitanju trošenja sredstava.\nUdovički je rekla da lokalne samouprave imaju uglavnom suficite, i izrazila očekivanje da će u budžetu za 2016. godinu verovatno biti smanjena sredstva za lokalne samouprave.\nPotpredsednik Vlade je istakla da pravi problem nije u tome koliko ima sredstava, već na koji način je uređeno njihovo trošenje, kako je uređena nadležnost jedinica lokalne samouprave, kao i odgovornost i monitoring kako se sprovode propisi.\nVUČIĆ DANAS U PREŠEVU I BUJANOVCU